Луижи Пиранделло. Икки ўртоқ (ҳикоя) - www.ziyouz.uz\nБош саҳифа Жаҳон насри онлайн антологиясиЛуижи Пиранделло (1867-1936; Италия)Луижи Пиранделло. Икки ўртоқ (ҳикоя)\nТасодиф ва атрофдаги бутун ўлкаларга ёйилган ҳасад, ғаламислик туйғуси сабаб Жильоне ва Буттиче воқеаси юз бердики, улар ўн бир йилдан буён Ла Газенадаги эски хўжаликни ўзаро шерикликда бошқариб келишаётганди. Бегоналарни-ку қўятуринг, ота-бола ёки ака-укаларнинг ҳам ижара ерга устидаги бундай шерикчилиги ҳеч вақт бунчалик узоқ давом этмаган. Бироқ шу ўн бир йиллик ҳамкорлик давомида бу икковлоннинг ўртасида на манфаат юзасидан, на бошқа нарса важидан заррача низо чиққан эмас.\nИкковининг ҳам бола-чақаси ферма ҳовлисида, эски хўжайинлар замонида мўл-кўл ҳосил бериб турган ердаги ҳайҳотдай кенг уйларда ёнма-ён ўсиб-улғайди. Ҳар икки уйнинг ҳам ташқи деразаси йўқ эди. Ичкарига фақат ҳовлидаги эшик орқалигина ёруғлик тушар, ҳовлининг ўзи эса каттагина бўлиб, ўртасида ҳовузи бор тошйўлдан иборат эди. Унинг чор тарафини қуёшда товланувчи шиша синиқларидан ясалган қалин тож тасвири туширилиб безалган баланд девор ўраб олганди. Ҳовли тепасидаги осмон гумбазининг ёрқин, оловдай ял-ял ёнгувчи зангори туси кўзни олар даражадаги бу оппоқ девор олдида хира тортиб қолгандек туюларди. Гарчи ертўладаги қўйлар қўтони кўпдан бери бўшаб қолган, ўтхона ортидаги бостирма остида эса сигир ўрнига бор-йўғи икки хачиру бир хўтик турган бўлса-да, бу ерларда ҳали ҳам кўҳна ҳамда бой хўжаликнинг анча-мунча товуқ ва куркалар, ахта хўрозу чўчқа болаларидан тўйинган ҳавоси анқирди.\nОфтоб қақратган ерлардан теварак-атрофга бир неча йилдан буён ялангликда сочилиб, қуриб ётган талайгина экин-тикиннинг эски ҳидлари пардек таралиб, илиқ гўнг тафти, ғалланинг қуруқ бадбўй иси-ю ўтхонадаги намиққан куйинди похолнинг димоғни ёрувчи бўйи билан қоришиб кетганди… Узоқдаги хирмон томонлардан келаётган хўроз қичқириғи эса дала сукунатини бузиб турар, унга ҳовлидаги хўрозлар ҳам олдинма-кетин ёки баъзан биргаликда жўровоз бўлиб жавоб қайтарарди. Пашшаларнинг ғувиллаши, хўрозлар хонишию дарахтлар шитир-шитири бир зум ҳам тинмас, балки аксинча, мароми одамлар, турмуш юмушларию қорамоллар билан ўлчангувчи одатдан ташқари, у қадар сокин кечмайдиган, омонат эврилишларга қарамай, табиат тароватига тароват қўшарди.\nШу ўн бир йил мобайнида ер ҳам тортган машаққатларига яраша икки шерикни ҳеч бир истисносиз тақдирлаб келди. Ва ҳатто рафиқалари ҳам худди ер билан ҳосилдорлик борасида беллашгандек, кетма-кет фарзанд кўришар, ҳар икки эрнинг-да фикри-ёди ўғилли бўлишда эдики, дала ишлари учун улар айнан эркак кучига муҳтожлик сезишарди. Ҳар сафар кўз ёриш чоғида бунақанги нарсаларга ажратиш учун ортиқча вақти бўлмаган эрларини ташвишга қўймаслик, безовта қилмаслик учун хотинларнинг ўзлари бир-бирига меҳрибонлик билан ёрдам беришардики, охири иккаловининг ҳам турмуш ўртоқларига туҳфа этган фарзандлари сони беш нафарга етди. Эрлари эса тушлик қилгани ё бўлмаса кечлик овқат егани қайтиб келишаркан, ўғил фарзанд илинжида дарҳол “Ўғилми?” деб сўрашарди. Аёллар бўлса бунга жавобан бир сўз демай, бош силкиб қўя қолишарди.\nБу икки ўртоқдан Жильоне дегани одатда ҳеч нарса демас, лозим топса ер эгаси ёки шаҳарлик савдогарлар билан мулоқот чоғи ҳам музокарани шеригининг ўзига қўйиб берарди. Хотиржам, оғир-босиқ, қуёшда қорайган, сип-силлиқ кулча юз бу одам сўл қулоғи солинчагини ушлаган кўйи уларнинг гапини тинглаганча ўйланиб турарди. Сўнг, лозим топса, ўзи ҳам икки оғизгина сўз қотиб қўярди ё йўқ. Сочлари потила, тиниб-тинчимас Буттиче эса жонсарак, қувлик, айёрлик акс этган мовий кўзларидан адоқсиз равишда ёғилиб тургувчи ёниқ бир табассум билан, такаллуфу кўз қисишлар билан ўртоғидаги бу жиддиятни юмшатишга уринар, аммо хўжайин ёки савдогар дамдуз бир одамнинг бефарқ, ҳиссиз кўзларига тикилганча унинг шериги Буттиче бу тариқа хушомадомуз муомаладан нимани кўзлаганини тушунолмас, ҳатто уларнинг бундан андак ғаши ҳам келарди.\nЖильоне мисоли чуқур илдиз отган, мустаҳкам бир дарахт эди. Ўз навбатида Буттиче шу дарахтнинг шохлари бўйлаб париллаб учиб юрган сайроқи қушга ўхшарди. Ўша қушнинг хонишию жонсараклиги дарахтга маъқулми ё йўқ, буни тушуниб бўлмас, агар биров Жильонедан “Ўзи бунга нима дейсиз?” деб сўраса, бош бармоғини солинчагига, кўрсаткич бармоғини эса қулоқ супрасига теккизган кўйи қулоғига ишора қилардики, бу унинг мени тинглашга чиқарган, гаплашиш бўлса ўртоғимнинг иши, дегани эди.\nУларнинг ўзаро аҳил эканлиги сири ҳеч қачон бир-биридан ўзиб кетишга уринмаслик борасида келишилган аҳдномада эди. Посёлкадаги бошқа ёшларга ўхшаб Америкага кетиб қолмаслиги учун оталари уларни ҳарбий хизматдан қайтишган заҳотиёқ уйлантириб қўйган кунга қадар Монтаперто ортидаги Галлоттиларнинг олис тепаликларида бирга туғилиб ўсган бу йигитлар бир-бирига ашаддий рақиб эди. Эгачи опа-сингил бўлмиш хотинлари боис ярашиб олган бу кишилар ўртасида бир-бирларига зиён етмаслиги учун оила қурган дақиқаларидан эътиборан эски рақобат ўрнини шунчаки бир мусобақа эгалладики, шу сабаб улар орасида ўзаро яқинлик пайдо бўлди. Ҳар қандай қийинчиликка ҳамиша тайёр тургувчи бу йигитларнинг иккаласи ҳам ўз шеригига мадад беришга ошиқар, бунинг ажру мукофоти эса бир-бирингга муносиб эканлигингни туйишдан келиб чиққувчи мамнуният ҳиссида эди.\nЯқинда Буттиченинг хотини олтинчи боласига бошқоронғи бўлган, энди кунлар бу ёғига туғилажак чақалоқни кутиш-ла ўтаётганди. Икки ойча аввал эса Жильоне қиз кўрганди. Кунлардан бир кун кечқурун ҳовлида иккала аёл мой чироқ ёруғида ўғиллари шўрва ичиб қолдирган одмигина сопол косаларни йиғиштириб олаётган маҳал шу Жильоне бирров нариги аёлнинг дўппайган қорнига шубҳа аралаш ўғринча назар ташладики, эҳтимол, айнан шу нарса икки эгиз қисмат ўртасидаги мувозанатга дахл этган бўлиши мумкин.\nНиҳоят, бир куни эрта саҳар ҳали кўкдан шафақ аримасдан аёлни тўлғоқ тутиб қолди. Шунда Буттиче рўпарадаги эшикка қараб чопди. Доя – ошнасининг хотиниям бунга тайёр турган эканми, ўша заҳоти ёрдамга ошиқди. Ана шундан кейингина ҳали юлдузи ўчмаган осмон остида икки оғайни елкаларига чопқиларини қўйганча одатдагидай соҳил томон йўлга тушиб, кўзланган манзилга ҳам етиб боришди.\nОрадан бир соат ҳам вақт ўтмаган эдики, Жильонега ҳовли тарафдан тўнғичининг овози келаётгандек туюлди. Сал нарида ишлаётган Буттиче ҳам бир зум тўхтаб, “Эшитдингми, чақиришяпти?”, деб сўради. Жильоне бунга жавобан “Эшитдим” дедию қўлларини кувача қилганча “Ҳе-ҳе-ҳе-ҳей” дея қичқирди. Буттиче бўлса қўлидаги кетмонини ташладию қиялик бўйлаб жон ҳолатда югура кетди. Жильоне ҳам унинг ортидан чопаркан, шеригига аранг етишиб борарди.\nУлар ҳовлига қайтишганда каттагина ур-сурнинг устидан чиқишди: Буттичеларнинг қия ёпиқ эшиги ортида болалар ғижим чойшабу дастурхон, юбкаю кўйлак аралаш ҳар турли латта-путта уюмини зўр бериб тортиб, ерда судраганча уймалашиб юришарди. Бу нарсаларни тўзғиган сочларию қонга беланган, қалтироқ қўллари кўзга ташланиб турган Жильоненинг хотини талваса ичида юлқиб-йиртиб ташлаганди.\nБунгача бола туғилганди. Ўғил бола! Аммо она кўп қон йўқотган, йўқотганда ҳам даҳшатли даражада кўп қон йўқотгандики, энди уни сақлаб қолишнинг деярли имкони йўқ эди. Бирон табиб топиб келиш учун дарҳол Фавара қишлоғига қараб оёқни қўлга олиб югуриш керак эди.\nБуттиче афтодаҳол хотинига боқаркан, маҳзун қиёфадан ҳам кўра кўпроқ тажанг алпозда тўхтаб қолди. Жильоне уни ташқарига судраб, қўлида даст кўтарганча хачирга миндириб қўйдию ўртоғининг қўлига жиловни тутқизаркан, ваҳшат-ла “Жўна!” дея бақирди. Бунга жавобан Буттиче жойидан жилмай, бўзарган рафтори-ла “Ўзинг борсанг-чи?” деб сўради. Шунда Жильоне “Бу нима деганинг, худо ҳаққи, кета қолсанг-чи!” деди ва хачирни иккала қўли билан ушлаб, шартта орқага тортди-да, ўхшатиб бир тепди…\nУч соатдан кейин Буттиче бир табибни эргаштирган ҳолда қайтиб келди. Ҳовлига қадам қўяр экан, уни кута-кута тилдан қолган, ғамдан чўкиб кетган ўртоғию янгасининг, бола-бақраларнинг ўша сиёқига боқа туриб масала ҳал бўлганини тушунди. Бу нарса унинг онгу шуурида айнан шундай шаклда гавдаланган, у шу ҳолни – ўзининг қайтиш саҳнасини олдиндан айнан шундай тасаввур қилганди. Буттиче хўрлигу ўкинч аралаш аччиқ бир ғазабни туяркан, кўзлари телбаларча чақнади. Сўнгра “Турқингизга бир қаранг, нима жин урди сизларни!” деди-да, хачирдан сакраб тушиб, серрайганча уйи остонасида тўхтаб қолди. Каравотда эса ранги докадай оқариб, тарашадек қотиб қолган хотини ётар, унинг бу рафторидан вужудида бир томчи ҳам қон қолмаган эди гўё. Аёл шунчалар чўзилиб, шунчалар бўзариб кетган эдики, бир боқишда эри уни ҳатто таниёлмадиям. Сўнг Буттиче остона ҳатлаб, жасадга яқин келди-да, унга қарата истеҳзо аралаш бир оҳангда “Нима қилиб қўйдинг-а?!” деди. Хотинию шифокор билан хонага сассизгина кирган Жильоне ҳамдардлик изҳори сифатида қўлини ўртоғининг елкасига қўйган эди, бироқ вужудида ҳайвоний бир титроқ уйғонган Буттиче талваса ичида “Тегма менга!” дея бўкирди-ю, силтанганча ташқарига отилиб чиқди.\nЧиққан заҳоти ҳўнгир-ҳўнгир йиғлаётган ўғиллари қуршовига тушиб қолган ота эгилган кўйи уларни бирров бағрига босди-ю, туйқус барини қучоғидан силтаб ташлади-да, “Бу ерда нима қилиб ўтирибсанлар, ҳалиям тирикмисанлар?” дея алжиради. Остонада турган Жильоне бўлса ошнасини юпатаркан, шундай сўз қотди:\n– Буларни ўйлаб ташвиш тортма. Энди хотинимнинг олти эмас, нақ ўн икки боласи бор. Кичкинтойингни ҳам у эмизади. Сенгаям ғамхўрлик қилади.\nБуттиче эса яна жужуқлари томон эгиларкан, пичоқ тиғи мисол ялт этган бир нигоҳ-ла уларга бошдан то оёқ кўз югуртириб чиқди. Қисматнинг бу янглиғ ҳақсиз ҳукми остида қолган ана шу лаҳзада Буттичега ўртоғи гўё уни ўз марҳамати орқасида хўрламоқчидай, эзиб-топтамоқчидай туюлди. Шунда у марҳума билан видолашиб ҳам ўтирмай, бола-чақасини ташлаб, умуман, ҳаммани ташлаб, қишлоқ ёқалаб пастга томон ўқдек отилди. У шу кетганича ўлар даражада яраланган йиртқичга ўхшаб йироқ бир ерга, цератония дарахти ортига бекинди…\nОрадан икки кечаю икки кундуз ўтди. Иккинчи кун тун қоронғисида ўртоғининг узоқдан, тепадан келган чақириғи алламаҳалгача эшитилиб турди. Кейин эса бу овоз сўқмоқ йўллар бўйлаб, дарахтлар оралаб тобора ёвуқлашиб келаверди. У ошнасининг қадамини ҳам, шунингдек, ўзга қадам товушларини (Болаларининг одим товуши бўлса керак!) ҳам эшитди. Буттиче дамини ичига ютди-ю, қадамлар сасию кишилар овози узоқлаша бораркан, яширинишга ортиқ чоғланмади. У дарахт япроқлари орасидан кўк юзида муаллақ турган ойни ғира-шира пайқади. Дилига дарди-дунёсини остин-устун қилар даражада сим-сиёҳлик тушган кўйи шу топда ой ҳам ўзи томон боқиб турганини ранж-аламу таҳлика ичида туйди.\nШунда у қўрғонга қайтишни ўйлаб қолди. Албатта, бу пайтга келиб аёлининг жасади чиқарилган бўлади. Ошнаси эса ўз рафиқаси чақалоққа кўкрак тутганию қолган етимчаларга қандай оналик қилаётганини Буттичега кўрсатиш пайида юради (Буни меҳр-оқибат дейдилар). Сўнг, ҳар оқшом ҳовлида мой чироқ нури остида шўрва ичишгач, “Соғ бўл, ўртоқ, биз ухлагани кетдик” деганча хотини ва бус-бутун оиласи билан уйига кириб кетади. Буттиче бўлса онадан айрилган болалари қуршовида кўчада бир ўзи, ёлғиз ўзи қолаверади. Э, йўқ! Худо ҳаққи, у эски рақибига бундай ҳузур-ҳаловатни асло раво кўрмайди!\nКаллаи саҳарлаб Буттиче уйга қайтиб келди-ю, ўша заҳоти ич-ичига ботиб кетган юзлари, мурданикидек кўкарган кўз косаси, жиннинамо кўзлари бир бўлиб дағал бир алпозда ўғилларини уйғотди. Каттароқ болаларига буюмларни тўплаб, хачирга юклашга ёрдамлашишни буюрди.\nБу шовқинни эшитиб, рўпарадаги уйдан чиққан Жильоне анчагача қараб турди-да, ундан сўради\nШу пайтда матоларни қалин тугун қилиб боғлаётган Буттиче оёққа қалқди. Шеригининг юзига кўзларини тикканча жавоб қайтарди:\n– Мен кетяпман.\n– Қаёққа кетмоқчисан? Нима, ақлдан оздингми?\nБуттиче индамай, ерга ўтирди-да, тугун тугишда давом этди. Жильоне эса гапиришдан тўхтамасди:\n– Нима учун, ахир? Биламан, қийналиб кетдинг, ҳеч ким сенга буни тиламасди ҳам. Лекин, қолаверса,… сен ва ўғилларинг бу ерда…\nБуттиче қайтиб ўрнидан турди ва бармоғини лабига босиб деди:\n– Жим. Мен кетишим керак.\n– Лекин нима сабаб?\n– Сабаби йўқ. Кетишим керак, вассалом.\n– Шу туриш-а? Ҳисоб-китоб қилмасдан-а?\n– Буни-ку қиламиз. Ҳозир эса кетишим керак.\nБор бисотини ўзига тегишли хачир ва эшакка юклагач, Буттиче шеригига сўз қотди:\n– Бориб чақалоқни олиб кел.\nЎз навбатида Жильоне қўлларини жуфт қилганча деди:\n– Наҳотки, шунчалар ақлдан озган бўлсанг? Болангни хотиним эмизяпти. Унинг ўлишини истайсанми, нима бало?\n– У барибир ўлади. Мен бу ердан кетишим керак.\nАна шунда Жильоне югуриб бориб яқиндагина туғилган чақалоқни олиб келди-да, юзини терс бурган ҳолда уни эгасига тутқазди.\n– Ушла. Энди эса қорангни ўчир! Қайтиб сени кўришни хоҳламайман!\n– Сен-а? – деди заҳархандалик билан Буттиче. – Ҳе, ўргилдим сендан!\nУ шундай деди-ю жониворларни олдинга ниқтади ҳамда орқасидан бешов боласини эргаштирган кўйи кенжатойини бағрига босганча йўлга тушдики, бу вақтда ҳали чақалоқнинг тўқ қизил оғизчасида бир томчи сут ялтирар эди.\nИталян тилидан Рустам Иброҳимов таржимаси\n← Аввалги Аввалги Константин Паустовский. Ёмғирли тонг (ҳикоя)\nКейинги → Кейинги: Самад Беҳрангий. Қора балиқча (ҳикоя)


МУЛЬТИМЕДИАВИЙ СТОРИТЕЛЛИНГ ЁХУД ЗАМОНАВИЙ АУДИТОРИЯ ЭЪТИБОРИНИ ЖАЛБ ҚИЛИШНИНГ ЯНГИ ШАКЛИ — Nargis.uz\nМУЛЬТИМЕДИАВИЙ СТОРИТЕЛЛИНГ ЁХУД ЗАМОНАВИЙ АУДИТОРИЯ ЭЪТИБОРИНИ ЖАЛБ ҚИЛИШНИНГ ЯНГИ ШАКЛИ\nхалқаро журналистика факультети доценти,\nМақолада бугунги мультимедиавий журналистиканинг муҳим жанрларидан бири –сторителлинг тушунчаси, унинг яратилиш тарихи, таркибий қисмлари, принциплари, унда қўлланиладиган сервислар ҳақида маълумот берилади. Мультимедиавий сторителлингни яратиш асосларини ўрганиш журналистларга нафақат янги технологияларни ўрганиш, балки ўз материалига глобал тармоқ орқали бутун жаҳондаги барча қизиқувчиларни жалб этишни ўрганиш эканлиги тушунтирилади.\nКалит сўзлар: мультимедиа, сторителлинг, журналистика, аудитория, видео, фотосурат, аудио, графика.\nАлбатта, ҳар биримизнинг болаликда эшитган эртакларимиз бир умрга ёдда қолган, умримизнинг болалик, ўсмирлик даврларида ўзимизни эртак қаҳрамонларига қиёслаганмиз, айнан улар орқали яхшилик ва ёмонлик тушунчалари ўртасидаги фарқни англаб етганмиз. Чунки ҳар бир эртак содда, ёдда қоладиган тилда ёзилган ва ҳикоя характерига эга бўлиб, уни ўқиган инсон эртак қаҳрамонлари оламига шўнғийди, уларнинг дарди, қувончи ва қайғусига шерик бўлиб яшайди, етишмаган орзуларига айнан эртак қаҳрамонлари билан биргаликда етишади. Сторителлинг хусусида гап кетар экан, эртакни эслаганимиз бежиз эмас. Чунки ҳозир ёзувчи ва журналистлар ўртасида урф бўлаётган мазкур атама инглиз тилидан кириб келган ва у “ҳикоя қилиш” маъносини англатади. Аммо ҳикоя қилиш оддий бирор воқеани сўзлаб бериш эмас, балки ўз ўқувчиларингизни айнан сиз билан биргаликда ана шу воқеа ичида бўлишга эришиш демакдир.Чунки воқеа сизнинг ҳиссиётларингизга таъсир этса, сизга “тегиб кетса”гина воқеага муносабат билдирасиз, муаммо ечимига ҳисса қўшасиз.\nСторителлингнинг асосчиси Девид Армстронг ўзининг «Managing by Storying Around: A New Methodof Leadership» китобида аудитория ва ходимларга жонли воқеалар орқали таъсир этиш усулларини санаб ўтади (1).\nДемак, сторителлинг, аудиторияга ахборотни тўлиқ, содда ва тушунарли тилда етказишдир. Бугунги кунда ривожланиб бораётган мультимедиа воситалари сторителлинг аҳамиятини янада кучайтирди.\nСторителлинг орқали қандай мақсадларга эришиш мумкин?\nАввало, сторителлингдан фойдаланган инсон қуйидаги мақсадларга эришади:\nЎқувчи, тингловчи, томошабиннинг онгостига таъсир кўрсата олади.\nЗарур ахборотни биринчи уринишдаёқ етказади. Ўқувчи “Муаллиф ўзи нима демоқчи?” деган савол билан қийналмайди.\nФуқароларда ватанпарварлик ҳиссини кучайтириш. (Айнан мазкур усулдан собиқ Иттифоқ журналистлари самарали фойдаланиб, газета, радио ва телевидениеда беш йиллик илғорлари, қаҳрамонлари бўлган шахтёрлар, сут соғувчилар, пахта теримчилари билан тўлиб-тошган эди).\nРеклама материалида товарнинг сотилишига эришиш (бир суртишда ажинларни йўқотадиган кремлар, ҳаракатсиз оздирадиган дори воситалари аниқ қаҳрамон мисолида берилиши).\nЭнг асосийси, ҳикоя структураси тўғри тузилган ва оддий ўқувчига яқин бўлиши лозим.\nМуваффақиятли сторителлинг бир нечта қоидага асосланади(2):\nҚисқалик. Сизнинг ҳикоянгиз ўқувчи диққатини узоғи билан 10 –15 дақиқа жалб этиши кифоя. Бу, айниқса, мультимедиавий сторителлинглар учун муҳим.\nҲикоянгиз учун аудиторияни қизиқтира оладиган ёрқин қаҳрамон зарур. Ҳикоядаги воқеа тугалланган бўлиши лозим. Сторителлингда хулосани очиқ қолдириш ярамайди. Ўқувчи воқеа нима билан тугашини ўйлаб ўтирмай, ўз саволларига жавоб олиши зарур. Матн қизиқарли бўлиши ва ўқувчини унинг давомини ўқишгақизиқтириши керак.\nМуаллиф ҳикоя орқали ўз фикрини ўқувчи онгига сездирмасдан сингдириб, ҳикоя сўнггида ўқувчини муайян ҳаракатларга ундаши лозим. Аудитория ҳиссиётларига таъсир ўтказиш – сторителлинг вазифасидир. Матн аниқ мақсадли аудиторияга йўналтирилган бўлиши лозим. Агарда сторителлинг босма ОАВда берилса, унда фотосуратдан, интернетда эса мультимедиа имкониятларидан кенг фойдаланиш керак.\nСторителлинг нималигини тушуниб олгач, эндиликда долзарб бўлган мультимедиавий сторителлинг хусусида сўз юритамиз. Зеро, бугунги кунда у жаҳон журналистикасининг етакчи жанрига айланиб улгурди. Ҳатто АҚШнинг Беркли шаҳридаги Калифорния университети журналистика факультетида Digital Storytelling, яъни рақамли сторителлинг асосий фанлар сирасига киради. Мультимедиавий сторителлинг ўз ичига видео-, фото-, графика ва аудиоинформацияни олади. Албатта, уларни бир жойга жамлаш ва бир мантиқий чизиқ бўйлаб ҳикояни тузиш орқали ўқувчи ҳиссиётига сезиларли равишда таъсир кўрсатиш мумкин. Сторителлинг оддий лонгриддан фарқли ўлароқ чизиқсиз форматга эга, яъни ўқувчи ҳикоядан ўзига қизиқарли бўлган қисмини кўриш, ўқиш ва эшитиш имконига эга бўлади. Шунинг учун ҳар бир қисм унга тугалланган ахборотни бера олиши зарур. Бундай журналистик сторителлинг ўз ичига нафақат асосий маълумотларни, балки мавзуга оид статистик маълумотлар, бошқа ресурсларга ҳаволаларни ҳам қамраб олади ва ўқувчининг мавзуга янада чуқурроқ кириб бориш имконини кенгайтиради. Қанчалик чуқур киришни ҳар бир ўқувчи ўзи танлайди.\nМультимедиавий сторителлингга нималар кирмайди?\nҲар қандай интернетдаги веб-саҳифа мультимедиавий сайтлардир. Уларга матн, аудио, видеони жойлаштириш мумкин. Улар аксарият ҳолатларда интерактив графика ҳам акс этади. Аммо мазкур сайтларга жойлаштириладиган воқеалар, янгиликлар аксарият фақат графика ёки фотосурат билан безатилади. Ҳар бир матн, аудио ёки видео сайтда мустақил мазмун касб этади. Мультимедиавий сторителлингда эса ҳар бир кўриниш, яъни видео, матн, фотосурат, аудио ва графика бита ҳикояга интеграллашган бўлади.\nМультимедиавий ҳикояни яратиш қийинми?\nМультимедавий сторителлинг журналистдан универсаллик ва замонавий техника воситаларини яхши тушунишни талаб этади. Агарда сиз видеога тушириб, уни монтаж қила олсангиз, аудиороликлар ёзсангиз, яхшигина матн ёзиб, суратга туширсангиз, демак сиз конвергент журналистикада ишлай оласиз. Хўш, нимадан бошлаш зарур? Аввало, бирор\nбир мавзуни танлаб, дастлабки маълумотларни йиғишга киришинг. Улар аудио, видео, фотосурат ва рақамлар кўринишида бўлиши зарур. Биринчи босқичда журналистик материал структурасини чизиб чиқинг. Албатта, материалнинг ҳар бир қисми бошқаси билан мантиқий боғланган бўлиши лозим. Масалан, сиз бугунги кунда республикамиз ОАВида кўп эътибор берилаётган маиший чиқиндиларни йиғиш, қайта ишлаш ва утилизация қилиш мавзусини танлаган бўлсангиз, аввал чиқиндининг бир турига эътиборингизни қаратинг. Агарда чиқиндидан азият чекаётган аҳоли пункти ва у ерда яшовчи қаҳрамонни топсангиз яна ҳам яхши. Бевосита аҳоли пунктининг бошқарув органлари, фуқаролар соғлиғини сақлашга ва санитария-гигенага масъул шахслар, чиқиндини чиқаришга масъул идоралар, уни қайта ишлаш билан шуғулланувчи корхона масъулларидан аудио ва видео форматда интервьюлар олиш, аҳоли пунктидан бир кунда қанча ва нечта турдаги чиқинди чиқиши, уларни қайта ишлашдаги муаммолар (масалан қоғоз, шиша, политиэлен қайта ишланади, қолганлари умумий чиқиндихонага ташланади), чиқиндининг аҳоли соғлиғи ва атроф-муҳитга зарари хусусидаги статистик маълумотлар йиғилгач, ҳикоянгизни мантиқий қисмларга ажратиб чиқинг:\nнега бу мавзу муҳим (тарихи ва бугунги куни);\nҳикоя жойи (тарихи ва муаммога алоқадорлиги);\nҳикоя қаҳрамонлари ва уларнинг мавзу билан боғлиқ муаммолари;\nмавзу доирасидаги бошқа маълумотлар (инфографика, графика шаклида).\nАгарда ана шу принцип бўйича тўпланган материалларингизни жойлаштирсангиз, улар чизиқсиз форматга ҳамда алоҳида мустақил маънога эга бўлади. Сторителлингнинг бош саҳифаси эса асосий сурат ва ҳикоянинг турли қисмларига ҳаволаларни ўз ичига олади. Шундан сўнг ҳикоянгизни қисмларга ажратинг:\n– видео, фотосурат, аудио, графика ва матн. Ҳикоянгизнинг қайси\nқисми видеоформатда, қайсиси аудио ва суратларда яхшироқ акс этишини ўйлаб кўринг. Анимациялашган графикалар айнан солиштирма характерга эга бўлади ва ўқувчи диққатини ўзига тортади. Сизнинг ҳикоянгизга харита зарурми? Агарда зарур бўлса интерактив харитадан фойдалансангиз, ўқувчига ҳикоянгиз айнан аҳоли пунктининг қайси нуқтасида ривожланаётганини яққол кўрсатишга хизмат қилади. Сторителлингда матн сиз ахборотни видео, аудио ёки фотосурат орқали бера олмайдиган жойда қўллаш учун зарурдир. Сизнинг журналистик материалингизнинг ҳар бир қисми бир-бирини тўлдириши лозим. Мультимедиавий сторителлингнинг асосий жиҳати унинг интерфаоллигидир. Интерфаолликни қуйидаги сервислар орқали амалга ошириш мумкин:\nhttps://juxtapose.knightlab.com – қиёсий иккита “олдин” ва “кейин” фотосуратн солиштириш имкониятини беради(3). http://storymap.knightlab. com интерактив харитани яратиш учун қулай сервис. wirewax.com ёкиthinglink.com сервислари эса ўз навбатида интерактив видео ёки фотони яратиш имконини беради(4).\nZooBurst – ушбу сервис орқали сизда 3D pop-up форматдаги рақамли китобангизни яратиш имкони мавжуд. Сервис маълумотлар базасида 10 000 дан ортиқ бепул тасвирлар ва бошқа материаллар бор(5). ZooBurst фойдаланувчилари гиперҳаволадан фойдаланган ҳолда ўз китобчалари билан улашишлари мумкин.\nStoryBird бир-икки дақиқа ичида рақамли визуал ҳикояларни яратиш имконини берувчи бепул ресурс(6). Бутун дунё аниматор ва иллюстраторлари ижодидан фойдаланган ҳолда ўз ҳикоянгизни ёрқинроқ, кўримлироқ қилиш мумкин.\nМультимедиавий сторителлингни яратиш асосларини ўрганиш журналистларга нафақат янги технологияларни ўрганиш, балки ўз материалига глобал тармоқ орқали бутун жаҳондаги барча қизиқувчиларни жалб этиш имкони ҳамдир.\nArmstrong David. Managing by Storying Around: A New Method of Leadership. – New York: Doubleday Currency, 1992. – 246 р.\n2.Сторителлинг–самый эффективный метод донесения нужной информации.http://www.publicsuccess.ru/info/articles/storitelling-\nАввалгиси: Масару ИБУКА УЧ ЁШДАН СЎНГ КЕЧ\nНавбатдаги:Болаларнинг тасаввурлари унда ижодий қобилиятни ривожлантиради


Жосуснинг Ҳажарул Асвад туфайли Исломни қабул қилиши - iymon.com\nДинимизни ўрганаётган шарқшунослар, Ҳажарул Асвад осмондан тушгани ва пайғамбаримиз соллоллоҳу алайҳи васалламнинг Ҳажарул Асвад ҳақида айтганларини жуда яхши билишади. «Ҳажарул-асвад жаннатдан тушганида сутнинг рангидан ҳам оқроқ эди. Одам болалари хатоси уни қорайтириб юборган», дедилар (Имом Термизий ривояти).\nҚачонки, бу ҳақда британиялик шарқшунослар хабар топгач, Кембридж университетининг жуғрофия жамияти Ҳажарул Асваднинг бир парчасини ўғирлаб келиши учун Британия разведкасининг жосусини юборишга қарор қилади. Бу билан улар арабларга пайғамбаримиз соллоллоҳу алайҳи васалламнинг Ҳажарул Асвад ҳақида айтган сўзлари ёлғон эканини исбот қилишмоқчи бўлдилар. Бу жосус етти йил ичида араб тилини ўрганади, сўнг Мароккашга бориб, ўша жой арабларининг лаҳжасини ўрганади. Шу ердан у гўёки мароккашлик бўлиб, Мисрга қараб йўл олди.\nБуларнинг ҳаммаси XIX асрда бўлиб ўтган...\nМисрдан Ҳижозга қараб йўлга чиққан кемага ўтиради. Ўша вақт зиёратчилар ҳамма таомларини ўзлари билан бирга олиб юришарди, британиялик жосуснинг ҳеч вақоси бўлмаган. Буни кўрган кемадаги мисрлик зиёратчилар уни ўз дастурхонига таклиф қилиш учун талашиб-тортишиб қолишарди. Мусулмонларнинг нотаниш одамга бўлган бу каби муносабатларидан ҳайратга тушади. Мадинаи мунавварга келиб, пайғамбаримиз соллоллоҳу алайҳи васаллам масжидларини кўрганда ҳам ҳайратда қолади. Худди шундай, Макка чеккасидан Каъбани кўрганида ҳам ҳайратдан ёққасини ушлади.\nСўнг у бундай деб ёзади: “Кўрганларимдан қалбан таъсирландим”.\nБироқ, шунга қарамай британиялик жосус ўзига юклатилган вазифани бажаришда қатъий эди. Шунинг учун ҳам Маккага келдида. Олдин қарматийлар Ҳажарул Асвадни ўғирлаб кетишган эди. Ўшанда Ҳажарул Асвад парчаланганди ҳам.\nКаъбани ҳимоя қилаётган одамларнинг эътиборсизлиги туфайли у ўз муддоасини амалга оширишга мувоффақ бўлди. Ўша вақтлар Каъба ҳозиргидек қўриқланмас эди. Зиёратчилар ҳам ҳозиргидек кўп бўлмасди. Ўша вақт истаган одам Каъба ичига кириши ҳам мумкин эди.\nШундай қилиб, жосус ўз мудаосига етиб, Ҳажарул Асваднинг кичик бир парчасини ўғирлади. Сўнг у бу парча билан Жиддага қараб йўл олади ва Британия консулигига етиб боради. Саудия Арабистонидаги Буюк Британия элчиси вазифа кўнгилдагидек бажарилганидан мамнун бўлади. Худди катта бир илмий кашфиёт қилинганидек бу борада катта зиёфат ҳам уюштирилди. Бунинг ажабланарли жойи йўқ, чунки уларнинг фикрича уларнинг қўлида пайғамбаримиз соллоллоҳу алайҳи васалламни ёлғончи қила оладиган ашёвий далил бор эди.\nСўнг, Австаралиянинг кемасида жосус Британияга етиб олди ва Ҳажарул Асвад парчасини Лондондаги табиийи тарих музейига экспертиза учун топширди. Кейин маълум бўлишича, бу тош парчаси наёб табиатга эга экан ва таркиби бўйича ер юзида учрамайдиган моддалардан иборат экан.\nБулардан хабар топган британиялик жосус янада ҳайратга тушди. Ислом мамлакатларида кўргани ва бунга сўнгги хабарлар таъсир қилиб, у Исломни қабул қилганини эълон қилди. Кейинчалик у икки жилдлик “Маккага саёҳат” деб номланган китоб ёзади. Мазкур китобда у йўлда бошдан кечирганларини баён қилади. Китобнинг биринчи қисмида у Исломга бўлган нафрати ва мусулмонларга қарши фитнада иштирок этганларини ёзади. Китобнинг иккинчи қисмида эса, ўзининг Исломга келгани ва Аллоҳ таолога таслим бўлгани ҳақида сўз юритади.\nislamstory.com материаллари асосида


13:20 / 17.07.2018 23396\nБарча эркаклар ҳам ўз териси ҳолатига катта эътибор беравермайдилар. Бироқ, агар уларда ҳуснбузарларнинг сони ва ҳажми сезиларли даражага етса, бу ҳолат кучли жинс вакилларини ҳам хавотирга солади, ва улар бу тери касаллигидан халос бўлиш йўлларини излай бошлайдилар.\nЭркакларда нима учун ҳуснбузар пайдо бўлади\nЭркакларда гармонал ҳуснбузар муаммоси\nКучли жинс вакилларининг эркаклик хусусиятлари махсус гормон – тестостеронни ишлаб чиқарилишида ҳам шаклланиши барчага маълум. Одатда, бу гормоннинг етарлича кўплиги ижобий ҳодиса сифатида баҳолансада, унинг ҳаддан зиёд кўпайиб кетиши оқибатида ҳуснбузарларнинг пайдо бўлиши унинг салбий жиҳати сифатида намоён бўлади.\nГармонал ҳуснбузарлар пайдо бўлишига асло эътиборсиз бўлмаслик керак. Айниқса, бу муаммо мунтазамликни ўзида акс эттириб, тез-тез намоён бўлаётган бўлса, зудлик билан шифокор кўригидан ўтиш керак.\nЭркаклардаги ҳуснбузарларни даволаш\nЭркакларда ҳуснбузар муаммосини қандай қилиб даволаш мумкин? Бунинг учун қуйидагиларни бажариш керак:\nАгар бу муаммо ген омили орқали бўлса, терини косметик воситалар билан доимий парваришлаш зарур;\nОшқозон ости бези, гастрит, дизбактериоз, холелитиёз ва ошқозон-ичак тракти касалликларини аниқлаш учун умумий текширувдан ўтиш зарур;\nКолбаса маҳсулотлари, ёғли таомлар, газли ичимликлар, кофе, кимёвий қўшимчаларни ўз ичига олган маҳсулотлар истеъмолини ҳеч бўлмаганда, даволаниш даврида камайтириш ёки умуман истеъмолдан чиқариб ташлаш керак.\n«Ҳуснбузарлардан қандай халос бўлиш мумкин?» - деган саволга энг идеал жавоб ҳаёт тарзини ўзгартириш деган жавобдир. Аммо, шу билан бирга, юз парвариши ҳам жуда муҳим. Шунинг учун, бундай муаммоларни ҳал этадиган махсус препаратлар ёрдамида даволанишни маслаҳат берамиз. Мисол учун, Биокон ”Проблемная кожа“ ( Биокон “Муаммоли Тери“) актив-креми - ҳуснбузар тошган терини парвариш қилиш, яъни ёғ безлари йўлларини беркитиб турган тиқинларни йўқ қилиш ва уларнинг пайдо бўлишига йўл қўймаслик асосида ишловчи дори воситасидир. Унинг таркибидаги актив компонентлар ва ионли кумуш моддаси яллиғланган юз терисини қуруқлаштириб, юздаги ихтиёрий ўзгаришларни олдини олади ва юзни янада тиниқлаштиради.\nҲозирги кунда « Биокон» ”Проблемная кожа“ маҳсулоти жуда ҳам ҳамёнбоп бўлиб, Ўзбекистонда ҳам кенг тарқалган ва ҳуснбузарлардан азият чекиб келаётган юзлаб беморларни ҳайратда қолдириб келмоқда! Бу маҳсулотни Ўзбекистон бўйлаб барча дорихоналардан харид қилишингиз, ёки ушбу маҳсулотнинг эксклюзив дистрибютори расмий веб-саҳифаси орқали буюртма қилишингиз мумкин.


Сардор Мамадалиев қандай ҳолатда иккинчи хотинга уйланишини айтди - 20 Января 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nПонедельник, 2022-05-16, 5:38 PM\nГлавная / Bosh sahifa » 2022 » Январь » 20 » Сардор Мамадалиев қандай ҳолатда иккинчи хотинга уйланишини айтди\nУ бунга аёлининг муносабати қандай бўлиши ҳақида ҳам гапирди\nХонанда Сардор Мамадалиев YouTube’даги «Chotki Tv» лойиҳасига берган интервьюсида қандай ҳолатда иккинчи хотинга уйланишини айтди.\nСардор Мамадалиев икки нафар аёл ўртасида адолат қилишга ақли етсагина уйланишини таъкидлади. У биринчи аёл ҳам бу вазиятда исломий онг жиҳатидан тайёр бўлиши кераклигини айтди. Бироқ хонанданинг сўзларига кўра, ҳозирги дунёқараши билан иккинчи аёлга уйланмайди. Сардор Мамадалиев савоб қилиш учун беваларга молиявий томондан ёрдам бериши мумкин.\n«Икки аёлга уйланиш учун адолат қилиш керак. Агар икки нафар аёлга адолат қила олишга ақлим етса уйланаман. Унинг учун биринчи аёл ҳам тайёр бўлиши керак. Исломий онги тайёр бўлиши керак. Савоб қиламан деб уйланиб, кейин ҳаётингиз жаҳаннамга айланадиган бўлса, бошқа савоб қилиш керак ва молиявий ёрдам бериш керак. Менинг ҳозир икки нафар аёлим йўқ. Ҳозирги дунёқарашимда мен иккинчи аёлга уйланмайман. Жуда савоб қилгим келса, уларга молиявий ёрдам бераман», — деди хонанда.\nШунингдек, у аёлининг бунга муносабати қандай бўлиши ҳақида ҳам гапирди. Араб давлатларида эрига ўзи совчиликка бориб, иккинчи хотин олиб беради. Бироқ хонанда ўзбек аёлланинг қон-қонида «Эр бермоқ — жон бермоқ», деган фикр борлигини айтди.\n«Сизнинг аёлингиз бунга қандай қарайди? Аёлларнинг қон-қонида ‘Эр бермоқ — жон бермоқ’, деган нарса бор. Араб давлатларида ўзи совчиликка бориб, уйлантириб қўйганини эшитганман. Бу нарса йиллар давомида уларнинг қонида шаклланиб келган. Бу нарса бизда ҳали шаклланмаган», — дейди у.\nАввалроқ Сардор Мамадалиев продюсер Аҳад Қаюмга 1980 йилда чиққан «Chevrolet» машинасини совға қилмоқчилигини айтганди. У бу каби машиналарни шаҳарда йиғиб олиш қийин эмаслигини таъкидлаган.\nЮсуфхон Нурматов «The Cover Up kids» лойиҳаси иштирокчиларидан бирига Сардор Мамадалиевдан миллион баробар зўр одамлар борлигини, қўшиқ куйлашни биладиган болага ушбу хонанданинг кумири бўлиш уятлигини таъкидлаган.\nШундан сўнг 16 январь куни Сардор Мамадалиев Instagram саҳифасига Юсуфхон Нурматовга жавоб қайтариб видео жойлаган.\nБу видеодан сўнг Юсуфхон Нурматов ҳам Instagram саҳифасига айтган гаплари учун Сардор Мамадалиевни қидирганини маълум қилиб видео қўйган. Бироқ ҳозирда видео хонанданинг ижтимоий тармоқдаги саҳифасида мавжуд эмас.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 394 | Добавил: #xabarlar, #ahborot, #новости, #news, #Yangilik, #Yangiliklar, #uznews, #habarlar, #newsuz | Рейтинг: 0.0/0\nQoyilmaqom o'yinchi Uzbek tilida 1989 O'zbekcha tarjima kino HD\nMaxluq Ovozi / Monster Chaqiruvi Uzbek tilida 2016 O'zbekcha tarjima film Full HD skachat\nПай чўзилганда нима қилиш керак?


Шимкент 2020 йили МДҲ мамлакатларининг маданий пойтахти мақомини олади\nШимкент шаҳри ҳокими Нурлан Сауранбаев 2017 йилда амалга оширилган ишлар юзасидан халқ олдида ҳисобот берди.\nҲисобот йиғилишида Жанубий Қозоғистон вилояти ҳокими Жансейит Туймебаев ҳамда Президент девонининг давлат инспектори Мурат Имандўсов иштирок этдилар.\nУчрашувда шаҳар ҳокими амалга оширилган тизимли тадбирлар ва ижобий ўзгаришларни қайд этиб, 2018 йил режаси ва режаланган лойиҳалар ҳақида маъруза қилди.\nҲокимнинг таъкидлашича, ўтган йили 4310 оила бошпанали бўлди. Яъни, фойдаланишга берилган уйлар ҳажми 402 минг квадрат метрни ташкил этди. Бу кўрсаткич 2016 йилга нисбатан 36 фоизга юқори.\n“Минтақаларни ривожлантириш-2020” давлат дастури доирасида 21та кўп қаватли уйда янгилаш ва таъмирлаш ишлари, еттита уйда сейсмик мустаҳкамлаш ишлари юритилса, ҳомийлар ҳисобидан 33та кўп қаватли бинонинг ташқи қиёфаси таъмирланди. Шунингдек, ўтган йили олти кичик туманда электр тармоғи тортилиб, натижада 1550 абонент сифатли электр тизимига уланди. Шаҳар аҳолисини ичимли сув билан таъминлаш кўрсаткичи 93 фоизни ташкил этган, жорий йилда уни 96 фоизга етказиш режаланмоқда. Бунга қўшимча равишда 2017 йили шаҳар ҳудудида кариз тизимларини тортиш ишлари ҳам амалга оширилган.\nМажлисда шаҳарликлар шаҳар ҳокимига коммунал масалалар, жамоат транспорти хизмати, йўл ҳамда ер масаласига доир саволлар билан мурожаат қилишди. Ҳисобот учрашувини якунлаган вилоят ҳокими Ж. Туймебаев шаҳар ҳокимига Элбоши Мактубидаги устуворликларни жиддий эътиборга олиб ишлашни топширди.\n– Шимкент шаҳрида яшовчилар вилоят аҳолисининг учдан бир қисмини ташкил этганлиги боис, бу ерда ер муносабатлари, уй-жой, жамоат транспортига таалуқли масалалар кўплиги аниқ. Уларнинг барчаси навбатма-навбат ҳал қилинади. 2014 йили 70 минг гектар ер шаҳарга қўшилиб, унинг майдони 117 минг гектарга етди. Қўшилган аҳоли манзилларини тартибга келтириш ишлари йил сайин олиб борилмоқда. Сизлардан ҳам ўз навбатида ҳовлиларингизни ободонлаштириб, уйларни таъмирлаш ишларини юритишда фаол бўлишингизни сўранаман. Биргаликда ҳаракат қилсак, туғилган ўлкамизни яшнатиб, Шимкентимизни яшил шаҳарга айлантира оламиз. 2020 йилда бизнинг шаҳар МДҲ давлатларининг маданий пойтахти мақомига эга бўлади. Ҳозирдан ушбу йўналишдаги ишларни бошлаб юбордик. Энди бунга ҳар бир шаҳарлик ўз ҳиссасини қўшиши лозим, – деди Ж. Туймебаев.\nВилоятнинг юқори кўрсаткичларга эришишида Шимкент шаҳрининг улуши ўзгачалигини айтган минтақа раҳбари шаҳар ўз салоҳиятидан тўғри фойдаланиб келаётганини ҳам таъкидлади. Шунингдек, келгусида бажариладиган ишлар кўп эканини қайд этиб, қуйидаги вазифаларни амалга оширишни топширди.\nКичик ва ўрта бизнесни жадал ривожлантириш эвазига шаҳар иқтисодиётини кўланкадан чиқариб, бюджетнинг даромад манбаларини кўпайтиришга доир ишларни кучайтириш. Давлат-хусусий ҳамкорлиги доирасида ижтимоий иншоотлар сонини ошириш ҳамда жамоат транспорти соҳасини ривожлантириб, шаҳарнинг “яшил белбоғ”ини шакллантириш, “Цитадель” ва “Шимкент-сити” лойиҳаларини татбиқ этиш, Қўчқор ота ўзани атрофини ободонлаштириш каби 20та муҳим лойиҳани амалга ошириш.\nБундан ташқари, минтақа раҳбари шаҳар ҳудудидаги ноқонуний қурилиш иншоотларини бартараф этиш, шаҳар аҳолисини сифатли ичимли сув, газ, электр қуввати билан таъминлаш суръатини юксалтиришни, 2018 йилнинг 1 январидан бошлаб янги шаклдаги манзилли ижтимоий ёрдам жорий этилиши боис, шартли манзилли ижтимоий ёрдам таркибидаги меҳнатга лаёқатли аъзоларни иш билан таъминлашга қаратилган тадбирларда қатнаштириш, ишсизлик даражасини имкон қадар пасайтириш ҳамда уй-жой қурилиши суръатини ошириб, аҳолини квартиралар билан таъминлаш ишини давом эттиришни топширди.\nМ. УСМОНОВА, 2018-02-11, 21:14 207


2019 йилда болалар боғчаси учун тўлов қандай ўзгаради? » Ўзбекистон янгиликлари – Zamin.uz\n2019 йилда болалар боғчаси учун тўлов қандай ўзгаради?\n08 январь 2019, 09:45\nТошкент шаҳри ва вилоятлар марказлари бўйича индексация фоизи кўрсатилган ҳолда болалар боғчаси учун тўловнинг амалдаги ва 2019 йил 1 майдан жорий этиладиган миқдорларининг солиштирма жадвали Norma томонидан тақдим этилди.\nИлгари 1 майдан давлат мактабгача таълим муассасаларида болалар таъминоти учун ота-оналар тўловининг янги оширилган миқдорлари жорий этилиши ҳақида хабар берилган эди. Бу президентнинг 26.12.2018 йилдаги “Ўзбекистон Республикасининг 2019 йилги асосий макроиқтисодий кўрсаткичлари прогнози ва Давлат бюджети параметрлари ҳамда 2020-2021 йилларга бюджет мўлжаллари тўғрисида” ПҚ-4086-сон қарорида назарда тутилган. Тарифлар Тошкент ш., вилоятлар марказлари, вилоят бўйсунувидаги шаҳарлар ва бошқа жойдаги МТМ учун табақалаштирилган ҳолда белгиланган. Болалар боғчаси учун энг юқори миқдорлар пойтахтда амал қилади.\nЯнгиликлар » Жамият » 2019 йилда болалар боғчаси учун тўлов қандай ўзгаради?\n08:15 Бир неча уй ва квартираларга эга шахслар учун солиқ миқдори оширилади\n09:50 2019 йил учун ижтимоий нафақалар ва моддий ёрдамлар миқдори белгиланди\n12:08 Ўзбекистон 2019 йилдан бошлаб мобиль алоқа хизматларига акциз солиғини жорий қилади\n09:30 Мулкни ижарага берувчилар даромадини солиққа тортиш тартиби белгиланди\n09:32 Вилоятларда ташкил этиладиган хусусий боғчаларда электр ва газ учун тўловининг 50 фоизини давлат тўлаб беради


Фахр ва масъулият ҳисси\nАстана шаҳридаги миллий кутубхонада ўтган Қозоғистон халқи Ассамблеяси Кенгашининг навбатдаги кенгайтирилган йиғилишида минбарга чиққан бир нечта вазирлик аъзолари “Қозоғистон халқи” интерфаол тарихий харитасини ишлаб чиқиш, “Қозоғистон халқи Ассамблеяси” тўғрисидаги қонунга ўзгаришлар ва қўшимчалар киритиш ҳақида сўз юритдилар.\nТадбир давомида алмаштириш тартиби билан Қозоғистон халқи Ассамблеяси Кенгаши аъзолари рўйхатига ўзгаришлар киритилди ҳамда янги (51 нафар) аъзоларнинг рўйхати ўқилди. Таъкидлаш жоизки, элимизнинг тараққиётига, халқнинг бирлиги, тотувлигига улкан ҳисса қўшиб келаётган Қозоғистон ўзбеклари “Дўстлик” ҳамжамиятининг раиси Икромжон Ҳошимжонов Президент Фармонига биноан Рўзақул Холмуродовнинг ўрнига ҚХА Кенгаши аъзоси бўлиб сайланди.\n– Бу мен учун улкан масъулият. Зеро, Ватанимиздаги тотувлик, ҳамжиҳатликни кўз қорачиғидек асраб-авайлаш ҳар биримизнинг муқаддас бурчимиздир. Ана шу эзгу қадриятларни ёш авлод онгига сингдириш, уларни комил инсон этиб тарбиялаш ғоятда муҳим. Бунда Қозоғистон халқи Ассамблеясининг роли буюк. Халқларнинг бирлиги келажак авлод учун осуда ҳаётни таъминлаш демакдир ва бу йўлда барчамиз фидокорона меҳнат қилишимиз керак. Мен юртимизнинг бугунги тинч осмони ҳамда халқимнинг аҳиллигидан фахрланаман,– деди И. Ҳошимжонов.\nМуаттар ОЗОД, 2017-11-21, 11:44 208


Сурункали юрак етишмовчилиги. Ушбу асорат юрак қон – томир касалликларининг оқибатида ривожланиб унинг эрта босқичларида беморларда енгил жисмоний зўриқишда чарчаш кузатилиб, кўпинча унга етарлича эътибор берилмайди. Чунки аксарият ҳолларда у ортиқча тана вазни ёки ёшга боғланади. Қуйида биз сурункали юрак етишмовчилигига чалинган беморларда кўп ҳолларда кузатиладиган белгиларни келтирамиз:\n Жисмоний фаолликни камайиши (94 – 95 %) - илгари белгиларсиз ўтказиладиган енгил жисмоний зўриқишда (зинапоядан кўтарилиш, оддий уй юмушларини бажариш) тез чарчаб қолиш;\n Хансираш (98 – 99 %) - ўртача жисмоний зўриқишда пайдо бўлиб узоқ вақт сақланиб қолиши (сурункали юрак етишмовчилигини оғир босқичларида хансираш бир оз жисмоний зўриқишда - текис йўлда тез юриш, гаплашиш, овқатланиш) ёки тинч ҳолатда ҳам пайдо бўлиши, ҳаво етишмаслик ҳисси;\n Юрак уриб кетиши (80 – 82 %) ва уни жисмоний зўриқишдан кейин узоқ вақт сақланиб қолиши;\n Ҳолсизлик (79 – 80 %) ва безовталик ҳисси (43 - 45 %);\n Кафт ва оёқларни совуқ қотиши, терини қуриши;\n Акроцианоз пайдо бўлиши – қўл ва оёқ бармоқлари, қулоқ ҳамда бурун учини кўкариши (юракдан узоқда жойлашган аъзоларда қон яхши айланмаслиги сабабли);\n Қуруқ ва балғамли йўтал, баъзан қон туфлаш (аксарият ҳолларда жисмоний зўриқишда ёки тунда горизонтал ҳолатда ётганда);\n Ўнг қовурға остида оғирлик ҳисси ва оғриқ (жигар катталашганлиги сабабли);\n Шишлар пайдо бўлиши (аввал тўпиқ атрофида кейин оёқларда, оғир ҳолларда эса бутун танада ва қорин бўшлиғида);\n Бўйин веналарини бўртиб чиқиши;\n Депрессия (руҳиятни бузилиши, тушкунлик) ҳолатлари (14 – 36 %);\n Ҳаво етишмаслик ҳисси хуружлари (аввал жисмоний зўриқишда, оғир босқичларида тинч ҳолатда) ва уни горизонтал ётганда пайдо бўладиган йўтал ва хансираш билан бирга кечиши (бўғилиш ҳисси). Ушбу вазиятни енгиллаштириш учун беморлар ўтирган ҳолатни эгаллайдилар ва бош қисмларини кўтарган (бир нечта ёстиқда) ёки ўтирган ҳолда ухлайдилар. Бу тиббиёт тилида ортопноэ деб аталади.\nТиббиёт тилида ушбу сабаблар хавф омиллари деб аталади.\nУларга ёш, наслий мойиллик, қон босими кўрсаткичлари, қандли диабет, чекиш (тамаки ва носвой), семизлик, қонда ёғлар яъни холестерин ва триглицеридлар миқдорининг меъёридан ошиши. Сўнгги хавф омили юқорида қайд этилган касалликларга олиб келувчи асосий сабаблардан бири бўлиб аксарият ҳолларда овқатланиш тартиби билан боғлиқ. Шу сабабли ҳар бир киши меъёрида овқатланса (таркибида холестерин ва триглицерид каби томирларда чўкиб қолувчи ёғ моддалари бор маҳсулотларни суистеъмол қилмаса) ушбу оғир касалликларни олдини олиш имониятига эга бўлади.


ЎзА - Банкларга 5 сентябрдан бугунги кунга қадар фуқаролар томонидан 200 миллионга яқин доллар сотилди\nБанкларга 5 сентябрдан бугунги кунга қадар фуқаролар томонидан 200 миллионга яқин доллар сотилди\n14.09.2017 17:04 Чоп этиш версияси\nЎзбекистон Республикаси Марказий банки томонидан ўтказилган матбуот анжуманида Марказий банк раисининг биринчи ўринбосари Т.Ишметов ва банк масъул ходимлари Президентимизнинг 2017 йил 2 сентябрдаги «Валюта сиёсатини либераллаштириш бўйича биринчи навбатдаги чора-тадбирлар тўғрисида»ги фармони ижроси юзасидан амалга оширилаётган ишлар ҳақида маҳаллий ва хорижий журналистларга маълумот берди.\nМамлакатимизда валюта бозорининг либераллаштирилиши иқтисодиётимиз тараққиётида муҳим аҳамиятли қадам бўлди. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида кўзда тутилган бу янги тартиб миллий экспорт салоҳиятини ошириш, инвестиция ва ишбилармонлик муҳитини яхшилашга хизмат қилади.\nМаълумки, Президентимизнинг юқоридаги фармонига мувофиқ 2017 йил 5 сентябрдан эътиборан мамлакатимизда чет эл валютасининг эркин савдоси йўлга қўйилди. Таъкидланишича валюта сиёсати билан боғлиқ янги амалиёт ўз ижобий самарасини бермоқда.\nХусусан, 5 сентябрдан бугунги кунга қадар (7 банк иш кунида) фуқароларимиз томонидан 200 миллионга яқин доллар банкларга сотилган, 100 миллион доллардан ортиқ маблағ ташқи иқтисодий фаолият юритадиган ташкилотлар ва тадбиркорларга конвертация қилинган.\nЖурналистлар импорт маҳсулотлари нархида бўладиган ўзгаришлар билан қизиқди.\nМутахассислар импорт маҳсулотлари нархи ошишига асос йўқлигини қайд этди. Хусусан, шу кунларда тегишли вазирлик ва идоралар, хусусан Давлат божхона қўмитаси томонидан божхона тўловлари ставкасини янада оптималлаштириш ва айрим турдаги озиқ-овқат маҳсулотлари ички нархлари ўсишининг олдини олишга қаратилган чора-тадбирлар режаси ишлаб чиқилмоқда. Бунда Президентимизнинг жорий йил 12 сентябрдаги Ўзбекистон Республикаси ташқи иқтисодий фаолиятини янада тартибга солиш чора-тадбирлари тўғрисидаги қарори дастуриламал бўлмоқда. Ушбу қарорга биноан 15 сентябрдан шакарқамиш, қанд лавлаги ва қаттиқ ҳолатдаги кимёвий жиҳатдан тоза сахароза учун импорт божи бекор қилинди. Бу каби чора-тадбирлар изчил давом эттирилмоқда.\nМатбуот анжуманида Президентимизнинг «Валюта сиёсатини либераллаштириш бўйича биринчи навбатдаги чора-тадбирлар тўғрисида»ги фармони билан тадбиркорларга яратилган қулайликлар ҳақида сўз борди. Унга кўра, юридик шахс ташкил этмасдан фаолият кўрсатувчи якка тартибдаги тадбиркорларга ҳам истеъмол товарлари импорти учун чет эл валютасини ўрнатилган тартибда сотиб олишга рухсат берилди. Авваллари маҳсулотини экспорт қилувчи тадбиркорларга ўз ҳисобига келиб тушган чет эл валютасининг маълум фоизини мажбурий сотиш талаби қўйилган эди. Эндиликда бу талаб бекор қилинди.\nБир сўз билан айтганда, мамлакатимизда валюта сиёсатига доир амалдаги чора-тадбирлар ижобий самара бермоқда. Бу жиҳатлар миллий валютамизнинг барқарорлигини таъминлаш, маҳаллий маҳсулотлар экспорт ҳажмининг янада ошиб бориши, экспортчи корхоналар сафи кенгайиши, янги иш ўринлари яратилишига хизмат қилмоқда, хорижий инвесторларнинг сармоя киритишга ишончини мустаҳкамламоқда.


OzodDayjest, 02 ноябр 2014 саҳифа pageno\n10 декабр 2019, Тошкент вақти: 18:38\nякшанба 2 ноябр 2014\nфеврал 22, 2013\n“Ўзнефтмаҳсулот” бензин тақчиллигида “нопок кимсалар”ни айблади\nАртур Таймазов Халқаро Олимпия қўмитаси таклифини кескин танқид қилди. Самарқандда чақалоқфурушлар беш йилга кесилди. Депутатлар Сармишсой ноёб ёдгорлигининг аҳволидан хавотир билдирди. Жорий ҳафта матбуот шу каби воқеалар ҳақида хабар берди.\nфеврал 16, 2013\nЖалолободда ўзбекча теледастурга қарши митинг ўтди\nЖалолободда 15 феврал куни маҳаллий "7 канал"да ўзбек тилида янгилик дастури узатилишига қарши норозилик намойиши бўлиб ўтди. Норозилар телеканал раҳбариятидан ўзбек тилидаги дастурларни тўхтатишни талаб қилишди.\nЎзбекистон яна матбуоти бўғилган давлатлар қаторида\nЧегара билмас мухбирлар ташкилоти эълон қилган 2013 йилги “Матбуот эркинлиги индекси”га кўра, Ўзбекистонда матбуот ўтган бир йил давомида янада бўғилган.\nдекабр 11, 2012\nCPJ: Туркия журналистларни қамаш бобида биринчига чиқди\nЖурналистларни ҳимоя қилиш қўмитаси (CPJ) жорий йилда дунё бўйлаб қамалган журналистлар сони рекорд кўрсаткич - 232 нафарга етганини айтмоқда. Ташкилотнинг навбатдаги ҳисоботида келтирилган Ўзбекистонда тўрт журналист номи тилга олинган.\nХоразм ТВ раҳбари бесоқолбозликда айбланмоқда\nЎзбекистон медиа соҳасидаги бир нечта раҳбар бир ҳафтанинг ичида қамоққа олинди. Улардан бири Хоразм вилоят телевидениеси раҳбари пора олганлик ва бесоқолбозликда айбланмоқда. Тошкентдаги “ORIAT” ТРК раҳбари эса молиявий жиноятларда айбдор деб топилди.\nТожикистонда Озоди Интернет сайти тўсиб қўйилди\nОзодлик радиосининг тожик хизмати Интернет сайтига тожикистонлик муштарийлар бир суткадан буён кира олмаяпти. Сайт Тожикистон Алоқа хизмати раиси Бег Зуҳуров буйруғига асосан тўсиб қўйилгани айтилмоқда.\nноябр 13, 2012\n12.uz сайти ношири милицияга чақиртирилди\nЎзбекистон Ахборот, алоқа ва телекоммуникация технологиялари давлат қўмитаси қошидаги мониторинг маркази 12.uz сайтида "порнографик хусусиятга эга бўлган материаллар эълон қилинганини аниқлагани" юзасидан сайт ношири Ички ишлар бўлимига чақиртирилгани айтилмоқда.\nЎзбек матбуотининг куни мажбурий обунага қолди\nЎзбекистонда 2013 йил учун обуна компанияси давом этаяпти. Озодлик манбаларига кўра, жорий йилда ҳам советча услубдаги “мажбурий обуна” амалиёти қўлланилмоқда.\nРоссияда муҳожирлар портали ишга тушди\n“Новости” ахборот агентлиги мамлакатга келган хорижликликларга мўлжалланган “Россия ҳамма учун” Интернет порталини ишга туширди. Ҳозирча тожик, озарбайжон ва чечен тилларидаги бу лойиҳанинг яқинда ўзбек тилида ҳам ишга туширилиши кутилмоқда.\nсентябр 10, 2012\nЯна бир журналист Ўзбекистонга қўйилмади\n5 сентябр куни Тошкентга шахсий сафар билан Лондондан учиб борган журналист Багила Бухорбоева Ўзбекистонга киритилмади.\nиюл 28, 2012\nНаманганда амалдорлар қамалди\nЎзбекистондаги газеталар жорий ҳафтада сувга чўкаётган одамлар, айрим давлат муассасаларидаги ўғирликлар ва пластик карточкага телевизор харид қилиб бўлмаслиги ҳақида ёзишди.\nиюл 14, 2012\nЎшда ўзбекча газета ташкил қилинди\nЎшда “Дайджест” номи билан ўзбек тилидаги янги газета нашр этила бошланди. Бу нашр 2010 йил Ўш қирғинидан сўнг шаҳарда чоп этила бошланган биринчи мустақил ўзбек газетаси бўлди.


ОТМларда анъанавий таълим шакли иккинчи семестрдан бошланиши мумкин – Газета.uz\nОТМларда анъанавий таълим шакли иккинчи семестрдан бошланиши мумкин\nЎзбекистон ОТМларида анъанавий таълим шакли келгуси йилнинг январь-февраль ойларида — иккинчи семестр бошланиш вақтида қайта тикланиши мумкин.\nLotinchada 4 сентябрь 2020, 21:42 Жамият\nОлий ва ўрта махсус таълим вазирлиги эпидемиологик вазиятдан келиб чиққан ҳолда ОТМларда анъанавий таълим шаклини ўқув йилининг иккинчи семестридан бошлашни режалаштирмоқда. Бу ҳақда ОЎМТВ матбуот котиби Фарҳод Бабашев Sevimli TV телеканалига берган интервьсида маълум қилди.\nУнинг сўзларига кўра, 16 март куни таълим муассасаларида карантин эълон қилинганидан бери 80 мингдан ортиқ талабалар Тошкентдан вилоятларга уйларига жўнатилди. Университетларга кириш параметрларининг ошиши ва биринчи курс талабаларини ҳисобга олган ҳолда, пойтахтга 100 мингдан ортиқ талабаларнинг келиши кутилмоқда, бу эпидемиологик вазиятга таъсир қилиши мумкин.\n«Албатта, анъанавий таълим шакли сифат ва самарадорлиги билан ажралиб туради. Аммо биз университетларни етарли моддий-техника базаси билан таъминлашимиз ва таркибий ўзгаришларни амалга оширишимиз керак», — деди вазирлик вакили.\nЭслатиб ўтамиз, 2020/2021 ўқув йили 2 сентябрдан масофавий шаклда бошланди. Фарход Бабашевнинг айтишича, биринчи курс талабалари бир ойдан сўнг — 2 октябрь куни ўқишни бошлайдилар.\nҲозирда олий ўқув юртларига кириш имтиҳонлари давом этмоқда. Магистратурага имтиҳонлар 8−20 сентябрь кунлари бўлиб ўтади.\n16 ноябрдан талабалар учун анъанавий ўқишлар бошланади 12 ноябр 2020, 23:04


Тошкент вилоятида кадастр ходимлари қўлга тушди - xabar.uz\nТошкент вилоятида кадастр ходимлари қўлга тушди\n19.05.2022 18:17 0 2370\nПискент туманида ер майдонларини сотган фирибгар ва унинг шериклари бўлган кадастр бўлими ходимлари аниқланди. Бу ҳақда Иқтисодий жиноятларга қарши курашиш департаменти хабар берди.\nБош прокуратура ҳузуридаги Департаментнинг Пискент туман бўлими томонидан «А.Г.» узумчилик ва боғдорчилик ширкатининг мурожаатига асосан ўтказилган терговга қадар текширувда, фуқаро Т.Т., Давлат кадастрлари палатасининг Олмалиқ шаҳар филиали мутахассиси А.Н. ва Пискент тумани филиали кадастр муҳандиси Б.Ш.лар ўзаро тил бириктириб, Пискент тумани ҳокимининг 2020-2021 йилдаги қарорига илова қилинган рўйхатни сохталаштириб, «А.Г.» ширкатига қарашли ер майдонларини фуқароларга 6-8 сотихдан 2 000 дан 15 000 АҚШ долларигача сотишиб, кадастр ҳужжатларини расмийлаштириш учун яна 1-2 млн сўмдан пул олишиб, 14 нафар фуқаронинг жами 562,4 млн сўмини фирибгарлик йўли билан қўлга киритганликлари аниқланган.\nТекширув давомида, А.Н. ва Б.Ш.лар томонидан ўз айбига иқрор бўлиб, етказилган зарарни қоплаш учун тақдим қилган 13,1 млн сўми процессуал тартибда расмийлаштирилган.\nМазкур ҳолат юзасидан Жиноят кодексининг 168-моддаси (фирибгарлик) ва 28, 211-моддаси (пора бериш) ҳамда 228-моддаси (ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш) билан жиноят иши қўзғатилиб, тергов ҳаракатлари ўтказилмоқда.


Испаниянинг “Барселона” клуби Европанинг бошқа гранд клубларидан ПСЖга қарши бирлашишни сўраб мурожаат этди. Каталонияликларнинг фикрича, ПСЖ ҳозирги футбол қоидаларига зид ҳаракат қилаётган эмиш. Бу ҳақда француз нашрлари ёзмоқда.\n“Барселона” ҳозирга қадар “Ювентус” ва “Бавария” раҳбарлари билан бу борада алоқага чиққани ва улардан ижобий жавоб олгани айтилмоқда.\nИлгарироқ, “Барселона” ҳужумчиси Неймар 2 август куни ПСЖ футболчиси сифатида расман таништирилиши, французлар 25 ёшли футболчига ўз трансфер ҳуқуқини сотиб олиши учун пул бериши ҳақида хабарлар тарқалган эди.


Майкл Жексоннинг собиқ тан соқчиси Мэтт Фиддс журналистларга поп қироли ўлими сабабини маълум қилди. Ҳозирги кунда жанг санъати мактаби эгасининг ... қилганига қарамай, «жароҳат етказиб бўлинганди». — Ҳукмдан сўнг Майкл Жексоннинг аввалги ҳолатига қайтолмаслиги маълум бўлди, — дейди Фиддс. У ...\nэнг бой марҳумлар рейтингини эълон қилди. «Поп мусиқа қироли» Майкл Жексон ушбу рейтингда энг юқори поғонани забт этган. Нашр маълумотларига ...\nафсонаси Майкл Жексоннинг отаси Жо Жексон Лос-Анжелесда вафот этди. Бу ҳақда «Daily Mail» хабар берди. Бу ойда продюсер Жо Жексон саратоннинг сўнгги ...\nхонанда Майкл Жексоннинг отаси, 89 ёшли продюсер Жо Жексон саратон сабабли шифохонага ётқизилди. Бу ҳақда «Lenta.ru» хабар қилмоқда. Айтилишича, Жексонда ... ўғилларидан ташкил топган «Jackson 5» гуруҳи билан ишлай бошлаган. Майкл Жексон отасининг жуда қаттиққўл эканини, концертлар олдидан репетиция ...\nМайкл Жексоннинг меросхўрлари «АВС» телеканали ҳамда «Disney» студиясини «Охирги кунлар» номли, қўшиқчининг сўнгги кунлари тасвирланган ҳужжатли ... 24 май куни транслация қилинган ва 5,6 миллион томошабинни йиғган) Майкл Жексоннинг «Billie Jean», «Thriller» ва «Black or White» қўшиқ ҳамда ...\nулар сеники. Ҳамиша тушунишга уринган бор ҳақиқатим мана шу. Майкл Жексон Поп мусиқа қироли Майкл Жексон ҳақида эшитмаган инсон бўлмаса ... ҳеч ким аниқ гап айтолмайди. Шунингдек, сирли ўлим ҳақида ҳам. Майкл Жексон 2009 йилнинг 25 июндан 26 июнга ўтар кечаси Лос-Анжелесда ...


Медиация соҳасида тренерларни тайёрлаш бўйича халқаро ёзги мактаб | "Оила" маркази\nМедиация соҳасида тренерларни тайёрлаш бўйича халқаро ёзги мактаб\nГлобаллашган, ахборотлашган жамиятда оилани жамиятнинг асосий бўғини сифатида муҳофаза қилиш, ҳар томонлама қўллаб-қувватлаш, мустаҳкамлаш - давлатнинг стратегик ривожланиши билан боғлиқ стратегик масала.\nКўплаб ижтимоий муаммоларга сабаб бўлувчи оилавий ажримларнинг кескин ошаётгани, маиший низоларнинг кузатилаётгани улкан муаммога айланди. Бундай салбий ҳолатларнинг олдини олиш учун оилалар билан ишлаш тизимига ҳаётий, самарадор механизмларни жорий қилиш муҳим эҳтиёждир.\nАна шундай таъсирчан усуллардан бири оила медиацияси ҳисобланади.\nОила медиацияси оилалар билан амалий, консультатив ишлашда муҳим компетенция ҳамда оилавий низо ва тушунмовчиликларни бартараф этишнинг таъсирчан усули сифатида бутун дунёда тан олинган ва кенг қўлланади.\nЖорий йилнинг 21 июль - 1 август кунлари Болгария давлатининг Бургас шаҳрида медиация асосларига бағишланган ёзги мактаб ўқувларида “Оила” марказининг 8 нафар раҳбар ва мутахассислари иштирок этди.\nМашғулотларни медиация соҳасида тан олинган халқаро эксперт, София университети профессори Татьяна Дронзина олиб борди.\nТренинг давомида медиация асослари, медиаторнинг касб этикаси, медиация жараёнини ташкил этишнинг муҳим тамойиллари, оила медиацияси, болалар медиацияси, фикрлар трансформацияси каби масалалар кўриб чикилди. Томонларнинг низоларини ҳал этишда зарур бўлган назарий билимлар ва амалий кўникмалар берилди. Медиацияни амалга оширишда психологик, ҳуқуқий, социологик билимларнинг ўрни таҳлил қилинди. Машғулотлар интерактив тарзда, кейс-методикасини қўллаган ҳолда олиб борилди.\nТренинг халқаро табиатга эга. Унда Қозоғистон, Болгария вакиллари ҳам иштирок этди. Испаниялик эксперт билан онлайн маъруза, вебинар ташкил қилинди. Шунингдек, Бургас шаҳри мэрининг муовини, медиация соҳасидаги болгар тадқиқотчилари иштирокида давра суҳбати ташкил этилди.


Хабарингиз бор, юртимизда жорий этилган карантин талаблари юмшатилиб, турли мусобақалар ва ўқув-машғулот йиғинларини ўтказишга рухсат берилди.\nБугунги кунда каратэ бўйича миллий терма жамоамиз аъзолари Тошкент вилоятида жойлашган “Ширинбулоқ” спорт-соғломлаштириш базасида карантин қоидаларига қатъий риоя қилган ҳолда ўқув-машғулот йиғини ўтказишмоқда.\nТерма жамоамиз аъзоси Севинч Раҳимова узоқ муддатли танаффусдан кейин ташкил этилган ЎМЙ ҳақида сўзлаб берди.\n“Узоқ кутилган йиғинларини кўтаринки руҳда бошладик. Деярли олти ой мобайнида ноқулай шароитларда якка тартибда машғулотларни ўтказдик. Бу, албатта, бизнинг руҳиятимиз ва спорт формамизга таъсир кўрсатгани табиий. Ҳозирда машғулотларнинг иккинчи ҳафтасини ҳам “жанговар” кайфиятда олиб бормоқдамиз. Биз машғулотларни, мураббийларимизни ва мусобақаларни соғиндик. Йиғинимиз юқори даражада ва етарли юкламалар остида ўтказилмоқда. Биз бугун, худди эртага катта турнирда иштирок этадиган жамоадек шуғулланмоқдамиз. Умид қиламизки, дунёда коронавирус билан боғлиқ вазият барқарорлашади ва барчаси янги режаларимизга асосан амалга ошади. Ана ўшанда биз халқаро турнирлар ва катта мусобақаларда муносиб иштирок этиб, ғалабаларимиз билан мухлисларимизни хушнуд этамиз”, –деди Раҳимова.\nЭслатиб ўтамиз, ЎМЙда 12 нафар каратэчимиз иштирок этмоқда. Машғулотлар терма жамоамиз бош мураббийи Дилноза Бакирова ва катта мураббий Ўктам Бекпўлатов бошчилигида ўтказилмоқда. Спортчиларнинг саломатлигини спорт шифокори Баҳриддин Аҳмедов ва массажчи Ҳусан Турғунов назорат қилиб боришмоқда. Йиғин 29 сентябрь кунига қадар давом этади.


1 - давранинг сўнгги 10-ўйинида Фарруҳ Рафиқов жамоаси иштирок этди.\nФаррух Рафиқов жамоаси 2017 йилги рейтинг ўйинлари ғолиби сифатида, Олий Лига 1-даврасини якунлаб бериш ҳуқуқига сазовор бўлишган. Бу албатта турнир жадвали жиҳатидан энг қулай вазиятдир, чунки бу ҳолатда жамоа барча натижалардан бохабар ҳолда ўз кучларини тўғри тақсимлаб ўйин кўрсатиш имкониятига эга бўлишади.\nЖамоа янгиланган таркибда ушбу мавсумда ҳам энг юқори ўринлар учун кураш олиб бориши ва муҳлислар учун қизиқарли баҳслар тақдим этиши кутилмоқда. Бунинг учун барча омиллар мавжуд бўлиб, ўйинчилар орасидаги уюшқоқликка бироз эътибор қаратилса бўлди. Якундаги ҳисоб муҳлислар фойдасига ҳал бўлсада, бу жамоага кейинги босқич эшикларини очиб берди.\nКлуб экспертлари ўйиннинг энг фаол билимдони сифатида Азизбек Абдуллаевни эътироф этишди.


Яманда гаровга олинган ўзбек шифокори озод этилди\nЯманда феврал ойи оҳирида маҳаллий қабила вакиллари тарафидан ўғирлаб кетилган ва қирқ кундан буён шу гуруҳлар қўлида ушлаб турилган тожикистонлик ўзбек шифокори Ҳамиджон Олчибоев озод этилгани айтилмоқда.\nБу ҳақда Олчибоевни Яманда ишга ëллаган Россиянинг "Техностройэкспорт" ширкати вакиллари маълум қилди.\n- Ҳамиджонни бугун тунда озод этишди. Аҳволи яхши, ҳозир у ҳукумат расмийлари ҳузурида, уни махсус зиёфатга таклиф этишган,- деди "Техностройэкспорт" вакили Саидаҳмад Беков.\nШабвадаги қабила вакиллари 2009 йили декабр ойида ҳукумат кучлари томонидан амалга оширилган ҳаво зарбаларидан ҳалок бўлганларнинг яқинларига ҳукуматдан товон пули ундириш ва айбдорларни жавобгарликка тортишга эришиш мақсадида шифокорни ўғирлаган эдилар.\nҲамиджон Олчибоев гаровдан нима эвазига озод этилгани ошкор қилингани йўқ. Яманда хориж фуқароларининг ўғирлаб кетилиши ва уларнинг озод этилиши эвазига турли талабларнинг қўйилиши тез-тез рўй бериб туради.\n28 феврал куни ўғирлаб кетилган Ҳамиджон Олчибоев Россиянинг "Техностройэкспорт" ширкати орқали тузилган шартнома асосида 2007 йилдан бери Яман пойтахти Санаадан 250 километр шарқда жойлашган Шабва вилоятида жарроҳ бўлиб ишлаб келган.


Ироқнинг Басра шаҳрида исëнчиларнинг Британия ҳарбийларига тегишли автоколоннага ҳужум қилиши оқибатида икки ҳарбий ҳалок бўлди.\nМаҳаллий касалхона ходимларига кўра¸ камида икки киши жароҳат олган.\nАҚШ ҳарбийлари эса¸ исломчи жанггариларнинг етакчиси¸деб тахмин қилинаëтган шахс Киркук шаҳрида қўлга олинганини маълум қилди.\nБағдодда ҳам АҚШ ҳарбийлари ва исëнчилар ўртасида отишмалар юз берди. Жароҳат олганлар ëки ҳалок бўлганлар ҳақида ҳеч нарса дейилмаган.\nШунингдек¸ АҚШ ҳарбийлари Ироқнинг Фаллужа шаҳрида иорданиялик жанггари Абу Мусаб аз-Заркавий тарафдорлари яшириниб олгани тахмин қилинган худудларга ҳаводан ҳужум уюштирди.\nАҚШ ҳарбийларига кўра¸ исëнчилар йиғилган бино қулаб тушган ва бир неча жанггари ҳалок бўлган.\nАз-Заркавий Ироқда содир этилган бир неча зўравонлик ва гаровга олинганларни қатл этиш учун масъулиятни ўз зиммасига олган.


ЎзА - Улуғбек мадрасаси - Самарқанд Давлат университетининг ташкилий асоси\nУлуғбек мадрасаси - Самарқанд Давлат университетининг ташкилий асоси\nТарих зарварақларига эътибор берсак, Самарқанд илм-фани ва маданияти жаҳонга танилишида Самарқанд Давлат университетининг ўрни беқиёс.\nСамарқанд ҳақида гап борганда кўз ўнгимизда Темурийлар сулоласининг маркази гавдаланса, СамДУ ҳақида гапирилганда буюк бобомиз Мирзо Улуғбек мактаби намоён бўлади. Шу сабабли тарихчи олимларимизнинг «СамДУ расмий равишда ХХ асрнинг бошларидан фаолият кўрсатаётган бўлсада, унинг тарихий илдизлари Мирзо Улуғбек даврига бориб тақалади» деган фикрлари ҳақиқатдир. Университетнинг пойдевори бундан 6 аср муқаддам, ХV асрда қурилганлиги шубҳасиз. Қолаверса, ўзбек илмининг фахри бўлган Муҳаммад Тарағай Улуғбек яратган илмий мактаби, унинг салоҳияти буюклиги бугунги кунларда жаҳон илм аҳли томонидан эътироф этилган. СамДУнинг муносиб фарзанди, академик Ботурхон Валихўжаевнинг «Мирзо Улуғбек даври мадрасалари» рисоласида Самарқанд Давлат университети Мирзо Улуғбек мадрасаси олиясининг бевосита вориси бўлиб, унинг таъсис этилиш тарихи ҳам Мирзо Улуғбек мадрасаси олиясининг таъсис этилиш тарихига бориб тақалади деган илмий хулосаси айтилган фикрларнинг исботидир.\nШубҳасиз, Шарқ илмининг ўчоқларидан бири бўлган Улуғбек мадрасаси Самарқанд Давлат университетининг ташкилий асосидир. Демакки, ушбу даргоҳда буюк инсонлар - Абдураҳмон Жомий, Алишер Навоий, Али Қўшчи, Нафис Самарқандий, Қозизода Румий таҳсил олишган ва кейинчалик толиби илмларга сабоқ беришган.\nАлбатта, Самарқанд Давлат университети кейинчалик ҳам жамият ва илм фан ривожи учун муносиб ҳисса қўшди. 1927 йил 22 январда Самарқандда Олий педагогика институти сифатида қайта ташкил этилиб, 1930 йил 22 январда Ўзбекистон педагогика академиясига айлантирилди ва 1933 йил 20 январда Ўзбекистон давлат университети (ЎзДУ)га айлантирилди. 1960 йил ЎзДУ Самарқанд давлат университети (СамДУ) деб атала бошлади. Бу даврда Ҳамид Олимжон, Уйғун, Миртемир, Усмон Носир, Ҳабиб Юсуфий, Шароф Рашидов, Асқад Мухтор каби ўнлаб ижодкорлар ҳамда давлат, маданият ва фан арбоблари мана шу университетда вояга етганлар. Ҳозирги кунда Самарқандда фаолият юритаётган институтлар университет бағридан ўсиб чиқиб, мустақил олий уқув юртларига айланди.\nКейинги йилларда Самарқанд Давлат университетида жиддий ўзгаришлар, университет нуфузини оширишга қаратилган кенг чора-тадбирлар амалга оширилмоқда. Университетда таълим жараёнининг самарадорлигини ошириш, таълимнинг замонавий технологияларини жорий қилиш, профессор-ўқитувчиларнинг илмий салоҳиятини ошириш, талабаларга билим беришда ва уларни баҳолашда адолатли тамойилларнинг ўрнатилиши, халқаро илмий алоқаларнинг кучайтирилиши, халқаро факультетнинг ташкил этилиши, халқ хўжалиги учун зарур таълим йўналишларининг очилиши унинг ҳаётида янги босқич бошланаётганлигидан далолатдир. Албатта, бундай ўзгаришлар университет ректори, тиниб-тинчимас ва ишбилармон устоз Рустам Холмуродов фаолияти билан бевосита боғлиқдир. Университет ректорининг абитуриентлар ота-оналарига мурожаатномасида айтилган фикрлар, ўқишга қабул қилиш жараёнида ҳам янги давр бошланганлигидан далолатдир. Эндиликда зукко, билимли, пухта тайёрланган абитуриентларнинг ҳеч қандай тўсиқсиз университетга ўқишга кира олишлари барчамизни қувонтиради.\nУниверситетнинг 600 ёши муборак бўлсин. Мен ҳам сенинг бағрингда таҳсил олганимдан фахрланаман.\nХ.Холматов, Самарқанд вилояти Ўлкашунослик музейи директори


Киевдаги намойишчилар Януковични халқ маҳкамасига тортмоқчи - BBC O'zbek\nУкраина пойтахтининг Мустақиллик майдонида мухолифат навбатдаги "народное вече"ни ўтказмоқда.\nБи-би-си мухбирига кўра, ёғаётган ёмғирга қарамасдан майдонда камида 10 минг киши бор ва одамлар келишда давом этяпти.\nУкраина раҳбариятининг Оврўпо Иттифоқи билан келишувни имзоламаганлиги орқасидан бир ярим ойдан буён давом этаётган норозилик намойишлари янги йил байрамлари пайти анча қисқарган.\nШанба куни намойишларда мухолифат раҳбарлари Арсений Яценюк, Олег Тягнибок, Виталий Кличко чиқиш қилганлар.\nХабарларга кўра, шанба куни "Беркут"махсус хизмат ходимлари томонидан калтакланган собиқ ички ишлар вазири, ҳозирда мухолифатчи Юрий Луценко касалхонанинг жонлантириш бўлимидан оддий хонага ўтказилган.\nНамойишчилар Луценкони калтаклаганларни зудлик билан жазога тортишни ҳам сўрамоқдалар.\nМухолифат ўзининг яқин келажакдаги режасини билдириши кутилади.\nНамойишчилар Украина президенти Виктор Януковия қароргоҳи олдида йиғилишни режаламоқда.\nФаоллар бу ҳақда Фейбук саҳифаларида эълон қилиб, одамларни намойишга чорлашган.\n"Межигорьега чақирув қоғозини беришга борамиз. Йўлда ҳуқуқ тартибот ходимлари ва ДАНчиларни ҳам Майдондаги халқ судига чақирамиз", дейилади мухолифатнинг Фейсбукдаги мурожаатида.\nДекабр охирида "Майдон"қатнашчилари Янукович қароргоҳига рамзий маънода тобут олиб боришганди.\nБундан олдин мухолифат раҳбарлари ва фаоллар Президент Виктор Януковичдан истеъфо беришни талаб қилишган.\nМухофатдаги "УДАР" партияси етакчиси Виталий Кличко намойишларнинг асосий мақсади муддатдан олдин сайловлар ўтказилишига эришишдир, деган Би-би-сига.\nУкраина мухолифати шунингдек, Януковичдан Азаров ҳукуматини тарқатишни, сиёсий маҳкумларни, хусусан Тимошенкони озод қилиш ва Ички Ишлар вазири Виталий Захарченкони ҳибсга олиш талабини илгари сурган.\nАкс ҳолда улар Межигорьедаги президент қароргоҳи тўсиб қўйилиши ва муддатсиз намойишлар бошлашни билдирган эдилар.


“Ўзбекистон 24” каналининг кийиниш маданияти “танқид қилинган” 12 сентябр кунги “Халқаро Пресс клуб” кўрсатувида ТВ журналистларининг ўзлари этика қоидаларини қўпол бузишди.\nШу куни ТВ журналистлари Тошкент шаҳрининг 110 ва 50- мактаблари ҳудудидаги “мактаб формаси” киймаган ўқувчи ва ўқитувчиларни уларнинг ва ота-оналарнинг изнисиз ТВ орқали очиқ кўрсатиб сазойи қилишди.\nХалқ таълими вазири Шерзод Шерматов муҳим муаммоларни унутиб, тинимсиз ўқувчилар формаси ҳақида ёзаётган, касб этикасини унутган журналистларни ўз “Facebook” саҳифасида қоралаб чиқди.\n“Этикага кўра, агар телевидение орқали шахс розилигисиз бирор киши салбий образда намойиш этилса, уларни кимдир таниб қолмаслиги учун юзларини ёпиш керак бўлади. Тараққийлашган жамиятда шахсни оммавий таҳқирлашга йўл қўйиб бўлмайди, айниқса, болаларни”, дея ёзди Шерзод Шерматов.\nЎз ҳамкасбларининг ҳаракатини “Турон-24” нашри журналистлари ҳам қоралашди. Мақолага кўра, кўрсатувда “калта юбка кийган, соч ўстирган, юзларини бўяган ўқувчилар билан бирга устоз-мураббийлар”нинг кийинишлари қораланган.\n“Лекин бирортасининг юзлари ёпилмаган ёки танимас даражада беркитилмаган. ТВ журналистлари шу тариқа ўз касбини суиистеъмол қилган ҳолда инсон ҳуқуқларини поймол қилган”.\nШунга ўхшаш ҳолат жорий йилнинг 1 апрелида эфирга узатилган, ёшларнинг истироҳат боғларида қўл ушлашиб юргани, ўпишгани қораланган «Яширин камера» кўрсатуви жамоатчилик норозилигига сабаб бўлган эди.\ndata-title="Вазир ўқувчиларнинг сазойи қилинганини қоралади" data-description="<!-- wp:paragraph --> <p>"Ўзбекистон 24" каналининг кийиниш маданияти "танқид қилинган" 12 сентябр кунги "Халқаро Пресс клуб" кўрсатувида ТВ журналистларининг ўзлари ..." data-image="https://eltuz.com/wp-content/uploads/2018/09/rasm4081.jpg" data-url="https://eltuz.com/satira/206883/" data-services="facebook,odnoklassniki,twitter,telegram" data-counter="ig">\nСпутник ликобчалари ўрнатишни тақиқловчи қонун лойиҳаси тақдим этилди\nЎзбекистон парламенти спутник ликобчаларини ўзбошимча ўрнатишни тақиқловчи қонун лойиҳасини тақдим қилди. Бу ҳақда 12 октябр куни ЎзА агентлиги хабар ...\nАна холос – пишди гилос!\nПрезидент Мирзиёев 27 февраль кунги селектор йиғилишида “Ўзбекозиқовқатхолдинг” давлат ширкатини мева-сабзавот экспорти режасини бажармаганликда айблаб танқид қилди. Президент танқиди ...


Барча соҳаларда ва ҳамиша инсон манфаати устувор бўлиши керак - Ўзбекистон овози газетаси\nМамлакатимизда ички ишлар тизими тубдан ислоҳ қилинмоқда. Президентимиз ташаббуси билан профилактика инспекторлари ўзи хизмат қилаётган ҳудудда яшайдиган, фуқаролар йиғинлари билан бирга ишлайдиган янги тизим яратилмоқда. Профилактика инспекторлари уй-жой, автомобиль ва замонавий техника воситалари билан таъминланмоқда.\nСоҳага замонавий ахборот-коммуникация технологиялари жорий этилаётгани юртимизда тинчлик-осойишталикни янада мустаҳкамлаш, жамоат тартибини сақлашда муҳим ўрин тутмоқда. Мамлакатимиздаги барча ички ишлар органларини ўзаро боғловчи оптик толали тизим барпо этилмоқда.\nШавкат Мирзиёев 8 июль куни Наманган шаҳридаги “Орзу” маҳалла фуқаролар йиғини профилактика инспектори хизмат хонасида компьютер орқали Хоразм вилояти Хива тумани ички ишлар бўлими ходимлари билан видеомулоқот қилган эди.\nПойтахтимизда ҳам жамоат хавфсизлигини таъминлашда замонавий ахборот-коммуникация технологияларидан кенг фойдаланилмоқда. Президентимизга ушбу соҳада қўлланилаётган техникалар ва уларнинг ишлаш жараёни, истиқболдаги режалар ҳақида ахборот берилди.\nТошкент шаҳар ички ишлар бош бошқармасида «Хавфсиз шаҳар» бошқарув ситуацион маркази ташкил этилмоқда. Бу йўл ҳаракати хавфсизлиги, ёнғин хавфсизлиги, қўриқлаш хизмати, патруль-пост хизмати ва бошқа тармоқларни геоинформацион тизим орқали бошқариш имконини беради. Корхона ва ташкилотлар, бозорлар, таълим ва тиббиёт муассасалари, меҳмонхоналар, йўллар ва бошқа жамоат жойларига ўрнатилган видеокузатув ускуналари, GPS ва ГЛОНАСС глобал навигация тизимлари билан таъминланган хизмат автомобиллари, замонавий сигнал узатиш техникаси бунда қўл келади.\nЮнусобод тумани ҳудуди уч қисмга ажратилган ва уларда техник қўриқлаш марказлари ташкил этилган. Ҳар бир марказга муайян маҳалла ва ташкилотлар, хонадонлар ва бошқа объектлар бириктирилган. Агар ўша ҳудудда бирор хавф эҳтимоли сезилса ёки воқеа содир бўлса, марказдаги тезкор ҳаракатланувчи гуруҳ тезда етиб боради.\nЯна бир эътиборли жиҳати, янги тизим сигналларни мис кабель, оптик тола, интернет, сунъий йўлдош орқали узатиш ва қабул қилиш имконини яратади. Яъни, хабар узатиш ва ишни ташкил этишда ҳеч қандай узилиш бўлмайди.\nТаҳлиллар ҳозир ушбу тизимдан фойдаланилаётган жойларда жиноят ва ҳуқуқбузарликлар камайганини кўрсатмоқда. Замонавий технологияларга асосланган мазкур қўриқлаш тизимига ўтаётган корхона ва ташкилотлар, маҳалла ва хонадонлар кўпайиб бормоқда.\nТинчлик-осойишталикни таъминлаш тизими бугунги ҳаёт талабларига мос бўлиши керак, деди Шавкат Мирзиёев. Янги замонавий тизим самарали ишлаши учун уни пухта ўзлаштириш, босқичма-босқич амалиётга татбиқ этиш ва такомиллаштириб бориш зарур.\nМазкур бошқарув тизимини синовдан ўтказиш, ички ишлар ходимларининг ахборот технологиялари бўйича билимини ошириш, Муҳаммад ал-Хоразмий номидаги Тошкент ахборот технологиялари университети ва Тошкентдаги Инҳа университетида ихтисослашган кадрлар тайёрлаш, Ўзбекистон Республикаси Ички ишлар вазирлиги академияси ўқув дастурини такомиллаштириш, тизим пухта ўзлаштирилганидан кейин уни мамлакатимизнинг барча шаҳарларида жорий этиш зарурлиги таъкидланди.\nБарча соҳаларда ва ҳамиша инсон манфаати устувор бўлиши керак, деди давлатимиз раҳбари. Жумладан, ички ишлар ходимларининг моддий ва маиший шароитларини янада яхшилаш, уларнинг оилалари учун кўп қаватли уйлар қуриш зарур.\nЎзбекистон Республикаси Ички ишлар вазирлиги билан Ахборот технологиялари ва коммуникацияларини ривожлантириш вазирлиги ҳамкорлигини кенгайтириш, жамоат хавфсизлигини таъминлашда ахборот-коммуникация технологияларидан фойдаланиш борасида Хитой тажрибасини ўрганиш, соҳада қўлланилаётган техник воситаларни маҳаллийлаштириш бўйича кўрсатмалар берилди.\nДавлатимиз раҳбари «Shifo Nur» кўп тармоқли тиббиёт марказида бўлиб, шифокорлар ва беморлар учун яратилган шароитларни кўздан кечирди. Катталар ва болаларни даволаш, ушбу йўналишда хорижнинг нуфузли клиникалари билан ҳамкорликни мустаҳкамлаш, малакали мутахассисларни жалб этиш лойиҳаси билан танишди.\n«Shifo Nur» кўп тармоқли тиббиёт маркази 2013 йилда ташкил этилган. 36 ўринли марказда 60 дан ортиқ малакали шифокор офтальмология, пластик жарроҳлик, педиатрия, кардиология, неврология, гинекология, отоларингология, стоматология, физиотерапия ва оптика йўналишлари бўйича аҳолига сифатли тиббий хизмат кўрсатмоқда.\nТиббиёт муассасаларини замонавий асбоб-ускуналар билан жиҳозлаш, тиббий хизмат сифатини янада ошириш керак, деди Президентимиз. Амалиётга энг замонавий технологияларни жорий этиш билан бирга, улардан самарали фойдаланишни ҳам таъминлаш, шифокорлар билими ва малакасини муттасил ошириб бориш зарур.\nЮнусобод компьютер технологиялари касб-ҳунар коллежида 11 йиллик мактаб таълимини ташкил этиш лойиҳаси тақдимоти ўтказилди. Унда маҳалла фаоллари, ота-оналар иштирок этди.\nЮртимиздан дунё илм-фани тараққиётига беқиёс ҳисса қўшган буюк мутафаккирлар етишиб чиққан. Ёшларимизни уларга муносиб маърифатли, илмли қилиб тарбиялашимиз лозим, деди Президентимиз. Бунда мактаб тарбияси алоҳида ўрин тутади. Мактабда ўқувчи маълум муҳитда шаклланади. Ўқитувчи ва ота-онасининг доимий назоратида бўлади. Мактабдан сўнг коллеж ёки лицейда бошқа муҳитга тушиб қолади. Шунинг учун ота-оналар, кенг жамоатчилик фикри, таклифи асосида 11 йиллик мактаб таълими қайта йўлга қўйилмоқда.\n11 йиллик мактаблар учун ўқув дастурларини пухта ишлаб чиқиш, уларни сифатли дарслик ва адабиётлар билан таъминлаш зарурлиги таъкидланди. Ўқувчилар мактаб қошида ёки яқин атрофдаги касб-ҳунар коллежида ташкил этиладиган ўқув-ишлаб чиқариш мажмуасида ҳафтасига бир марта турли мутахассисликларни ўрганиш имкониятига эга бўлади.\nЮнусобод компьютер технологиялари касб-ҳунар коллежи жойлашган Исломобод маҳалласида 3 минг 165 аҳоли истиқомат қилади. Лекин маҳалла ҳудудида мактаб йўқ. Ёшлар бошқа маҳаллалардаги мактабларга боришга мажбур. Учрашувда маҳалла фаоллари, ота-оналар ҳудуддаги ушбу коллежни 11 йиллик мактабга айлантириш таклифини билдирди. Президентимиз ушбу таклифни ўрганиш бўйича мутасаддиларга тегишли кўрсатмалар берди.\nШу ерда Ўзбекистон ёшлар иттифоқининг бир гуруҳ фаоллари билан учрашув бўлиб ўтди. Унда истеъдодли ёшларни ҳар томонлама қўллаб-қувватлаш, уй-жой билан таъминлаш, ёш композиторлар уйини ташкил этиш ва бошқа масалалар ҳақида сўз борди.\nДавлатимиз раҳбари Шавкат Мирзиёев Исломобод маҳалласида яшовчи Тўлагановлар хонадонида бўлди.\nТоҳир ака бир умр ҳайдовчи бўлиб ишлаган. Тўрт ўғилни эл ишига камарбаста инсонлар этиб тарбиялаган.\nСуҳбатда мамлакатимизда амалга оширилаётган ислоҳотлар ва уларнинг самаралари, фарзандлар тарбияси ҳақида сўз юритилди.\nШавкат Мирзиёев Бўзсув канали бўйида барпо этиладиган маданият ва истироҳат боғи лойиҳаси билан танишди. Боғда мутолаа ва мулоқот қилиш учун махсус жойлар, фавворалар барпо этилади, амфитеатр, кўргазма павильонлари, спорт ва соғломлаштириш зоналари, ҳаваскор балиқчилар клуби ташкил этилади, замонавий аттракционлар ўрнатилади.\nПрезидентимиз бу ерни маданият ва маънавият масканига айлантириш, ёшлар, китобхонлар учун барча шароитлар яратиш бўйича кўрсатмалар берди. Боғни барпо этишда табиий рельефдан оқилона фойдаланиш, турли дарахт ва гулзорларни кўпайтириш зарурлигини таъкидлади.\n"Ўзэкспомарказ" мажлислар залида Президентимиз раислигида Тошкент шаҳри фаоллари, мутасадди ташкилотлар вакиллари иштирокида йиғилиш бўлиб ўтди. Йиғилишда Юнусобод туманини ҳар томонлама ривожлантириш, аҳоли учун замонавий қулайликлар яратиш, тинчлик-осойишталикни янада мустаҳкамлаш, ёшларни ватанпарварлик, миллий қадриятларимизга ҳурмат руҳида тарбиялаш масалаларига алоҳида эътибор қаратилди.


ГИЁХВАНДЛИК – АСР ВАБОСИ\nГиёҳвандлик – XXI асрнинг глобал муаммоларидан бирига айланиб улгурди. Ўрта асрларда инсоният ҳаётига жиддий хавф солган вабо ва ўлат каби офатлар бугунги цивилизация замонига келиб ўз ўрнини гиёҳвандлик иллатига бўшатиб берди, десак асло муболаға бўлмайди. Соғлом турмуш тарзини олиб бораётган киши билиб-билмай бу кўчага кириб қолса, ўзининг тинч, фаровон ва бахтли ҳаётини қора зулматга айлантириши айни ҳақиқат. Гиёҳванд киши нафақат ўзига, балки яқинларига ҳам тўхтовсиз азоб беради. Ундан туғилажак фарзандлар эса ота-онасининг хатоси оқибатида бир умрга мажруҳлик қисматига мубтало бўладилар. Зеро, фақат соғлом ота-онадангина соғлом зурриёд дунёга келади. Соғлом бола эса фаровон келажак демакдир.\nБаъзан гиёҳвандлик қурбонига айланиб қолган инсонларнинг қисматини кўриб, уларга нисбатан нафрат, қаҳр ва раҳм туйғуларининг уйғониши табиий. Уларнинг қуриётган дарахт мисол умри эвазига айрим қора ниятли ёвуз кимсаларнинг ҳамёни қаппаймоқда. Одам қиёфасидаги бундай махлуқларнинг қора оғуни вояга етмаган ёшлар орасида тарқатиб, уни истеъмол қилишга тарғиб қилаётганига жим қараб туриб бўлмайди, албатта.\nСтатистик маълумотларга кўра дунёда 500 миллиондан ортиқ одам гиёҳвандлик дардига йўлиққан. Унинг аксарият қисмини 30 ёшгача бўлганлар ташкил этмоқда. Бунинг оқибатида ҳар йили 200 мингдан ортиқ киши ҳаётдан кўз юмади. Шу билан бирга, жаҳонда содир этилаётган жиноятларнинг 57 фоизи гиёҳвандлар ҳиссасига тўғри келади.\nДунёқараши эндигина шаклланиб бораётган, бор куч-ғайратини фақат билим олишга, изланишга, ҳунар ўрганишга сарфлаши керак бўлган бир пайтда, ўсмирларни алдов йўли билан гиёҳвандлик қурбонига айлантираётган кимсалар озми? Қанчадан-қанча оилаларнинг ёстиғини қуритаётган гиёҳвандликка қарши ҳар бир инсон ўзи курашмоғи, ташқи таъсирлардан ҳимояланмоғи лозим.\nЖорий йилнинг “Соғлом она ва бола йили” деб номланиши ҳам бежиз эмас. Чунки соғлом авлод ўтмиши қадим, тупроғи олтин, осмони мусаффо Ўзбекистоннинг келажак ворисларидир. Уларни мана шундай соғлом муҳитда, эзгу тушунчаларни юракларига жойлаб вояга етказайликки, ҳеч қанақа ташқи салбий хуружлар ва қора иллатлар ўпқони уларни ўзига жалб қила олмасин.\nДунёда 500 миллиондан ортиқ одам гиёҳвандлик дардига йўлиққан\nГИЁХВАНДЛИК ВАБОСИ АСР


Миллий озчилик тақдири кун тартибида\n11 май 2021, Тошкент вақти: 22:47\nЕвропада ҳамкорлик ва хавфсизлик ташкилотининг миллий озчилик масалалари бўйича Олий комиссари Кнут Воллебек 2 июн куни икки кунлик расмий ташриф билан Душанбега келди.\n2 июн куни президент Имомали Раҳмон билан учрашган ЕХҲТ расмийси Кнут Воллебек Душанбега сафаридан мақсади тожик жамиятидаги миллий озчилик вакиллари муаммолари билан яқиндан танишиш эканини айтди.\n- Жаноб президент бизга мамлакатдаги миллий озчилик вакиллари, мактаблар ва уларнинг жамиятдаги ўрни ҳақида батафсил маълумот берди.\nБиз президент билан бу мамлакатдаги миллий озчилик вакилларига тожик тилини ўргатиш учун ўқув машғулотлари ташкил этиш юзасидан келишиб олдик. ЕХҲТ бундай ҳамкорлик учун тайёр, деди Кнут Воллебек.\nТожикистонда 2006 йилда ўтказилган аҳолини рўйхатга олиш натижаларига мувофиқ, республикада 62,3% тожиклар, 23,5% ўзбеклар, 7,6 % руслар 1,5 % татарлар ва 1,2% қирғизлар яшайди. Аҳолининг қолган 3,9 % ини немислар, украинлар, корейслар, яҳудийлар ва бошқа миллатлар ташкил этади.\nРақамлардан кўриниб турибдики, Тожикистондаги миллий озчилик вакилларининг катта қисмини ўзбеклар ташкил этади.\nНорасмий маълумотларга кўра, Тожикистонда истиқомат қилувчи ўзбеклар сони расмий манбалардаги 23,5% дан ҳам кўпроқдир.\nТожикистон Таълим вазирлиги матбуот хизмати бошлиғи Ноилшоҳ Нуралиевнинг билдиришича, тожикистонлик ўзбекларнинг ўз она тилида билим олишлари учун барча зарур шароитлар мавжуд.\n- Республикамизда фаолият кўрсатаётган 404 та ўзбек мактабида 134 минг 311 ўқувчи таълим олади, деди Ноилшоҳ Нуралиев.\nАммо сўнгги икки йил ичида Тожикистоннинг барча ҳудудларида ўзбек синфларнинг қисқартирилаётгани кузатилади.\nБунга ўзбек тилидаги дарсликлар ҳамда ўзбек тилида сабоқ берувчи ўқитувчиларнинг етишмаслиги сабаб бўлмоқда. Бу эса ўзбек мактабларида таълим сифатининг тушиб кетишига сабаб бўлаяпти.\nШунинг учун бўлса керак, тожикистонлик ўзбекларнинг айримлари фарзандининг билими пухтароқ бўлиши учун уларни тожикча мактаб бериш тенденцияси кучайиб бормоқда.\n- Ҳай, энди тожикчада муаллима кўпроқ. Ўзбек тилида ўргатадиган муаллималар етишмайди. Шунинг учун боламни тожикча мактабга бердим, дейди душанбелик Мавлуда Қодирова биз билан суҳбатда.\nТожикистонда яшаётган ўзбек ота-оналари фарзандларини тожикча синфларга бераётганининг яна бир сабаби ўзбек ва рус мактабларини битирган миллий озчилик вакиллари республика олийгоҳларининг бюджет гуруҳларида ўқиш ҳуқуқига эга эмаслигидадир.\nЎзбек ва рус мактабларини битирганлар Таълим вазирлиги белгилаган нархдаги шартнома асосида ўқишга мажбур.\nБу ҳам ўз навбатида кўпчилик ўзбек ота-оналар норозилигига сабаб бўлмоқда.\n- Болаларимизни ўқишга киритайлик десак, бюджет группалар йўқ. Шартнома 350-400 доллардан – кучимиз етмайди.\nШароитимиз йўқлиги сабабли улар бекор юришибди, олий маълумот ололмаяпти. Натижада саводлик ёшларимиз камайиб бораяпти, дейди исми ошкор қилинишини истамаган душанбелик суҳбатдош.\nБошқа бир суҳбатдошимиз - Тожикистон педагогика унверситетининг собиқ ўқитувчиси, ҳозирда кичик тижоратга ўтиб кетган Ражабали Хидиров Тожикистонда ўзбеклар ўзбеклигини йўқотаяпти, дея мулоҳаза билдиради.\n- Баъзи бир маҳаллаларда ўзбеклар ўз она тилини унутиб қўяяпти. Мактаб йироқлиги, дарслик йўқлиги баҳонасида ота-оналар фарзандларини мажбурлаб тожик синфларига беришаяпти. Натижада ўзбеклар ўз она тилини йўқотиб қўяяпти. Чунки улар мактабда тожикча, атрофдагилар билан тожикча гапиради, бунинг таъсири жуда кучли, дейди Ражабали Хидиров.\nСуҳбатдошимиз Тожикистонда ўзбек тилига ўгай қараш илмий доиралар орасида ҳам кучли эканини таъкидлайди. Хидировнинг айтишича, у университетда ўқитувчилик қилиб юрган чоғида ўзбек тили ва адабиётига доир мақолаларини нашр қилдиришда тўсиқлар бўлган.\n- Академияга бориб, “мақолам бор ўзбек тилида нашр учун”, десам, “Э, ўзбекча керакмас, ўзбекча гапирма , қўй йиғиштир ўзбекчангни. Бор Ўзбекистонга айт уни”, дер эди, дейди собиқ ўқитувчи.\nТурли тўсиқлар боис таълим соҳасини тарк этган Ражабали Хидиров Тожикистондаги ўзбеклар ва бошқа миллий озчилик вакилларининг билим олиши, келажаги, уларнинг мамлакат сиёсий ва ижтимоий ҳаётида фаол иштирок этиши учун ЕХҲТ ҳамда шунга ўхшаш бошқа хорижий ташкилотларнинг таъсирига умид қилмаслигини айтади. Чунки, Хидировнинг айтишича, бу борада юқори минбарлардан туриб айтилаётган гаплар амалдаги ишга тўғри келмайди”.\nАммо Рудакий туманида истиқомат қилувчи Маликахон тўнғич қизини катта умидлар билан ўзбек мактабида ўқитаётганини ва унинг билим олиши учун ҳеч қандай тўсиқ сезмаётганини айтади.\n- Ўзим ўзбек мактабини битирганман, болаларим ҳам ўзбекчада ўқишини хоҳлайман. Ўқиш шароитлари яхши. Ҳали бирор марта болаларимни камситганларини эшитмаганман.\nҲар жойда ҳам меҳнат қилсанг, ош ейсан, меҳнат қилмасанг, мушт. Масалан, Тожикистонда катта тижоратчилар ҳам, катта ер эгалари ҳам ўзбеклар. Ўқийверсин-чи қизим, бир гап бўлар, дейди Малика.\nАснода ЕХҲТнинг миллий озчилик масалалари бўйича Олий комиссари Кнут Воллебек 3 июн куни Тожикистон Таълим ва маданият вазирлиги ходимлари билан бир қаторда мамлакатдаги миллий озчилик вакиллари билан ҳам учрашган.\nУчрашув чоғида еврокомиссар Тожикистондаги миллий озчилик вакилларига доир вазият билан қизиққан.


5 апрель, 2019, 18:34 218\nМана ниҳоят, Суперлига жамоаларидан сўнг, куни кеча Ўзбекистон Биринчилиги ПРО-Лига "А" гуруҳи иштирокчилари ҳам янги мавсумни бошлаб юборишди. 2019 йилда ўз олдига энг юксак мақсад - яна Суперлигага қайтиш вазифасини қўйган Ғузорнинг "Шўртан" жамоаси ўзининг илк учрашувида лига дебютанти - Тошкентнинг "Оқ тепа" футболчиларини синовдан ўтказди. Мавсумнинг биринчи ўйинини кўтаринки кайфиятда ўтказган "Оқ бўрилар" жамоаси зафар қучди ва ўз ҳисобига дастлабки қимматли уч очкони ёзиб қўйди. Демак, "Шўртан" Суперлига сари дадил ва муваффақиятли қадамини ташлади. Мазкур учрашув якунига етгач, жамоа матбуот хизмати ходимлари клуб бош директор Виктор Алешников билан мухтасар суҳбат уюштиришди.\n- Футбол бўйича XXVIII Ўзбекистон Миллий Биринчилигининг янги мавсумни ҳам бошлаб олдик. “Шўртан” ва “Оқ-тепа” жамоалари ўртасидаги учрашув тўғрисида фикрингиз?\n- Аввалом бор Ғузор ҳалқини, футбол мухлисларини кириб келган "Наврўз" айёми билан муборакбод этаман. 3 апрель куни Ғузор “Марказий” ўйингоҳида футбол бўйича 2019 йилги ПРО-Лига “А” гурухи 1-турининг очилиши маросими олдидан, футбол муҳлисларининг кайфияти янада кўтаринки бўлиши учун концерт дастури ташкил этилди. Ғузор туман ҳокими, туман футбол Ассоциацияси президенти Саъдулла Абдуллаевич Бабақулов “Оқ бўрилар” жамоа муҳлисларини байрам билан табриклади ва ҳар иккала футбол жамоаларига омад тилаб янги мавсум мусобақасига старт берди. Бу йилги мавсумни севимли жамоамиз яна Ўзбекистон Миллий Биринчилиги ПРО-Лига “А” гуруҳида бошлади. “Шўртан” илк ўйинда Тошкент шаҳрининг “Оқ-тепа” жамоасини қабул қилиб, 2:1 ҳисобида ғалаба қозонди. Ушбу ғалаба билан барчани чин дилдан табриклайман.\n- “Шўртан” жамоаси бош мураббийи Сергей Ковшовнинг қисқа муддатда эришган биринчи муваффақиятини қандай баҳолайсиз?\n- Ҳа, алббата, бош мураббий Сергей Ковшов Республикамиз футболида тажрибали мураббийлардан бири ҳисобланади. Ўз вақтида Тошкентнинг “Пахтакор” жамоасида яхши ўйинлари билан футбол мухлислари ҳурматига сазовор бўлган. Биз учун қувонарли томони шундаки, у 2007 йилда ҳам “Шўртан” жамоасида ишлаган эди. Демоқчиманки, Ғузор футболи учун Сергей Ковшов бегона эмас. Талабчан мураббий, футбол сир-асрорларини яхши ўзлаштирган, техник ва тактик усулларни янгилашда ўз ҳусусиятига эга бўлган тажрибали мутахассис. 1-тур ўйинида бош мураббий жамоани яхши бошқарди ва футболчиларни янги мавсумга жиддий тайёрлагани сезилиб турди. –\n“Оқ бўрилар” жамоасининг олдига 2019 йилда қандай мақсад қўйилган?\n- Футбол бўйича XXVIII Ўзбекистон Миллий Биринчилиги ПРО-Лига “А” гурухида иштирок этаётган жамоамиз олдига 2020 йилда Суперлигага чиқиш вазифаси энг асосий мақсад қилиб қўйилди. Бу борада жамоамизнинг бош ҳомийиси“Шўртаннефтгаз” МЧЖ раҳбарияти, шахсан бош директор Шокир Давлатович Жабборов бизни ҳар томонлама қуллаб-қуватлаб турибди. Яна бир энг катта ютуғимиз бу жамоамиз таркибини 40-45 фоизини маҳалий ёшларимиз, “Шўртан” ПФК қошида фаолият кўрсатаётган футбол мактабимиз тарбияланувчилари ташкил этмоқда. Ҳозирги вақтда жамоа таркибида Нурали Падаров, Акром Баҳромов, Ислом Шодмонов, Акмал Раҳимов, Фарҳод Номозов, Юсуф Бўриев, Оғабек Эркинов, Ислом Бойсариев, Шербек Эшмуродов каби умидли ёшлар ва тажрибали футболчилар тўп суришмоқда.\n- Шу яқин вақт ичида “Шўртан” футбол клуби ўз “Академия”сига эга бўлади деган гап-сўзлар тарқалган эди. Ушбу масалага ҳам ойдинлик киритиб ўтсангиз.\n- Ҳа, бу гап-сўзлар шунчаки эмас. Ҳақиқатдан ҳам бор гап. Ғузор футбол мактаби ўз биноси - “Шўртан" ПФК Академиясига эга бўлди. Худо хоҳласа ушбу футбол масканида “Оқ бўрилар” жамоасининг бўлажак қалдирғочлари камолга етади. Уларга миллионлар ўйини сир-асрорларидан мукаммал сабоқ бериш, етук футбол юлдузлари қилиб тарбиялаш йўлида Академиямизга тажрибали мутахассисларни жалб этиб боряпмиз. Бу масаланинг ҳам қувонарли, керак бўлса ютуқли томони шундаки, ўша футбол мураббийларининг ҳам аксарият қисмини ўз вақтида "Шўртан" жамоасида фаолият кўрсатган ғузорлик мутахассислар ташкил қилмоқда. Ҳеч шубҳа йўқки, Академиямизнинг эртанги кун тарбияланувчилари, юзимизни ёруғ қилиб, Ўзбекистон байроғини баланд кўтариб, ҳилпиратиб юришади.\n"Шўртан" ПФК матбуот ҳизмати


АҚШда коронавирусдан ўлганлар 200 минг кишидан камроқ бўлса, бу яхши кўрсаткич – Доналд Трамп — Sof.uz\nЖАҲОН 5,590,448 2,366,700 347,915\n30.03 12:37 976 Тиббиёт\nАҚШ президенти Доналд Трамп мамлакатда коронавирус инфекциясини юқтирганлар сони қачон энг юқори палласига чиқишини айтди.\nУнинг сўзларига кўра, бу ҳолат ёз ойларининг бошида юз беради. Lenta.ru нашрининг ёзишича, Трамп шу йилнинг 1 июнидан кейин АҚШда тикланиш бошланишини маълум қилган. “Агар омадимиз келса, эртароқ ҳам бўлиши мумкин”, дея қўшимча қилди Доналд Трамп.\nАҚШ президенти аввалроқ, икки ҳафтада давомида мамлакатда вирусдан вафот этганлар сони ҳам энг юқори паллага чиқишини айтган. Унинг сўзларига кўра, вазиятнинг тахминий ривожланиши модели шундай натижаларни кўрсатмоқда. Трамп, шунингдек, агар АҚШда коронавирус инфекциясидан вафот этганлар 200 минг кишидан камроқ бўлса, бу яхши кўрсаткич ҳисобланишини қўшимча қилди.\nСўнгги маълумотларга кўра, АҚШда коронавирус инфекциясини юқтириб олганлар 140 минг кишидан ортиб кетди ҳамда мамлакат беморлар сони бўйича дунёда биринчи ўринга кўтарилди.\nБеморларнинг 2,4 минг нафари вафот этди, 3 мингга яқини эса даволанишга муваффақ бўлди.\nДоналд Трамп АҚШ коронавирус вафот этганлар\n23.05 23:39 9225\n25.05 10:39 1396\n24.05 16:24 1352\n10:04 153 Тиббиёт\nБугун, 09:33 27 Тиббиёт\nБугун, 09:32 79 Жаҳон\nКеча, 23:16 594 Ўзбекистон


Оила тинчи – юрт тинчи\nФарғона вилояти бўйича Миллий гвардия бошқармаси аёл ҳарбий хизматчилари Фарғона вилояти ИИБ хотин-қизлар масалалари бўйича инспекторлари, профилактика инспекторлари билан биргаликда Фарғона шаҳри маҳаллаларида жиноятчиликнинг олдини олиш ва жиловлашга қаратилган ишларни олиб бормоқдалар. Жумладан, ижтимоий аҳволи оғир оилалар ҳолидан хабар олинмоқда. Муқаддам судланган фуқаролар билан профилактик суҳбатлар ўтказилиб, психологик кўмакка муҳтож аёллар қўллаб-қувватланмоқда.\nХавотирли хабарлар келиб тушган оилаларда ўрганиш жараёнида аёл кишига, фарзандларига нисбатан психологик ва руҳий босим, жисмоний зўравонлик ишлатилаётгани маълум бўлса, бу каби оилаларга алоҳида эътибор қаратилиб, улар билан махсус ходимлар иш олиб борадилар. Жабрланувчилар ҳақида маълумотлар ошкор этилмаслиги уларнинг ходимларимизга нисбатан ишонч ҳосил қилишларида муҳим омил бўлиб хизмат қилади. Нозик хилқат вакилларининг хавфсизлигини таъминлаш, камситишга йўл қўймаслик мақсадида ИИБ профилактика инспекторлари томонидан 10 нафарга яқин аёлларга «ҳимоя ордери» тақдим этилди.\nМиллий гвардия, Маҳалла ва оила марказлари ходимлари, психологлар, профилактика инспекторлари бир ёқадан бош чиқариб аҳоли тинчлиги, оиланинг тўкислигини, керак бўлса фуқаролар бандлигини таъминлаш учун қатор ишларни амалга оширилмоқдалар. Зеро, оила тинчи – юрт тинчидир.


РАМАЗОН ОЙИ — Zamaxshariy.uz\nЎлкамизга Рамазой ойи ойларининг сарвари, ўн бир ойнинг султони, Аллоҳнинг муборак китоби Қуръони карим нозил бўлган ой, моҳи шарифи Рамазон ташриф буюрмоқда. Барчамиз ушбу орзиқиб кутилган муборак айёмга эсон-омон етганимиз учун Аллоҳ таълога беадад ҳамду сано ва шукуроналаримиз бўлсин.\nРасулаллоҳ (с.а.в)дан ривоят қилурлар, “Ҳар ким муробрак Рамазон ойи келганидан хурсанд бўлса, Аллоҳ таъоло у банданинг жасадига Дўзах оловини ҳаром қилади.”\nДинимизнинг беш тамали бўлган рўза ибодатини бажаришдек буюк ибодат ҳам шу ойда амалга оширилади. Рамазон ойида Қуръони каримни хатм қилиш суннат эканлигиг кўриниб турибди. Фитр садақаси бериш фақат бу ойга хос ибодатдир. Бу йилги “Рамазон” ойи коронавирус пандемияси сабабли коронтин вақтига тўғри келганлиги сабабли ҳар ким ўз уйида оила аъзолари билан “Таровеҳ” намози ибодатиларини уйда адо этиб қалбини поклайдилар. Шунингдек, имконияти етганлар бу ойда кўпдан-кўп садақа беришлари, хайру-эҳсон қилишлари жуда ҳам савобли амалдир.\nАнас (р.а)дан ривоят қилинган ҳадисда Пайғамбаримиз (с.а.в)дан: “Қайси садақа афзал” деб сўрашди. У зот лаайҳиссалом: “Рамазон ойида берилган садақа” дедилар.\nЮртбошимиз олиб бораётган одилона ғамхўрликлари, инсонларга кўрсатаётган меҳрибонликларининг қўллаб-қувватлаб, шундай муқаддас ойнинг шарофатидан элимиз юртимизни шу бало офатлардан омон сақлашини тилаб дуволар қилиш, коронтин қоидаларини бузмасдан уйиимзда туриб хайру-эхсон, фитр садақаларини бериш ҳар бир мусулмон банданинг бурчи ҳисобланади.\nМуқаддас Ислом динимизда ўзаро меҳрибонлик, сахийлик, қийналган кимсага ёрдам бериш, бошига мусибат тушган, қарзга ботган, оғир дардга учраган ва бошқа қийинчиликларга дуч келганида имкон даражасида кўмак бериш мўминлик вазифаси ҳисобланади.\nРаббимиз берган барча нарсалар бизга оманат бўлганидек, молу давлатимиз ҳам омонатдир.\nИмкониятиимз бор экан, иложи борича ўзгаларга манфатимиз тегадиган ва муҳтожларнинг ҳожатини чиқарадиган савобли ишларни қилишимиз даркор.\nЭй мўъминлар, муборак Рамазон ойининг хурматнин сақланг. Ўз тилингизни ёлғонлардан, ғийбатлардан, иғволардан муҳофаза этинг, мусулмон биродарларингизга нисбатан ҳасаду адоват қилманг. Тутган рўзангиз даргоҳи илоҳига қабул бўлиши учун доимо Худодан қўрқиб, таъвозеъ ва яхшиликлар истанг.\nХива туман “Пирнахос” маҳалласи отинойиси\nPrevious Post: СИЛАИ РАҲМ САВОБЛИ АМАЛ\nNext Post:ТОМОРҚАДАН УНУМЛИ ФОЙДАЛАНАЙЛИК


Самарқанддаги перинатал марказда нега бир кунда беш чақалоқ нобуд бўлди?\nСамарқанд вилоят перинатал марказида шу йил февраль ойининг сўнгги кунида содир бўлган воқеа ижтимоий тармоқлар ва мессенжерларда айланмоқда.\nУнга кўра, Самарқанд шаҳрида истиқомат қилувчи, 21 ёшли Г.К. 2019 йил 28 февраль куни соат 11:30да кўзи муддатидан аввал ёрийди ва чақалоқ дунёга келтиради. Чақалоқ шу куни соат 17:40да нобуд бўлади. Тарқалган хабарларда шу куни Самарқанддаги перинатал марказда жами 5 нафар чақалоқ нобуд бўлгани ҳам факт сифатида келтирилган.\nГ.Қ. ва унинг турмуш ўртоғи Ф.М. вилоят ИИБга мурожаат қилиб, турмуш ўртоғи К.Г.нинг қиз жинсли чақалоқ туғгани, шу куни кечроқ шифокорлар турмуш ўртоғи Қ.Г.га унинг чақалоғи вафот этганини айтиб, унга ўғил жинсли чақалоқ мурдасини бериб юборганини маълум қилиб, ушбу ҳолат юзасидан ҳақиқатни аниқлаб беришни ҳам сўраган.\nKun.uz Самарқанд вилоят перинатал марказида ўтган йили ҳам шунга ўхшаш воқеа рўй берганидан сўнг журналистлик суриштирув ўтказган эди. Ўшанда, доянинг айби билан туғилган, кейинчалик вафот этган чақалоқнинг жинси рўйхат китобига нотўғри қайд қилингани сабабли можаро келиб чиққан эди.\nЛекин, бу сафаргиси янада аянчлироқ. Иддаога кўра, туғилган чақалоқнинг жинси унинг ота-онасига «қиз» деб маълум қилинган, кейин уларга ўғил боланинг жасади берилган, ота-она шубҳаланиб, ДНК экспертизаси қилдиришганида чақалоқ умуман уларга тегишли эмас бўлиб чиққан!\nБуни Самарқанд вилоят ИИБ матбуот хизматининг Kun.uz’га берган маълумотномаси ҳам тасдиқламоқда. Унга кўра, «Ўзбекистон Республикаси Адлия вазирлиги ҳузуридаги Х.Сулаймонова номидаги Республика суд экспертиза маркази томонидан ўтказилган одам ДНКси экспертизасининг 2019 йил 31 майдаги 4250/12Д-сонли хулосасига кўра, вафот этган чақалоқ мурдасидан олинган биологик намуналар ариза муаллифлари Г.К. ва Ф.М.нинг вафот этган чақалоққа нисбатан биологик ота-оналиги тасдиқланмагани аниқланган».\nKun.uz мухбири ва бошқа журналистлар перинатал марказда бўлиб, воқеа гувоҳлари ҳамда мутасаддилардан воқеа тафсилотларини сўради.\nВилоят перинатал маркази директори Лола Ҳамроеванинг айтишича, бу масканда вилоятдаги барча оғир аҳволдаги ҳомиладор оналар даволанади ва туғруқ қабул қилинади. Яъни бу масканда оналар ва болалар ўлими кузатилиши табиий. Марказнинг шаҳар ва туманлардаги туғруқхоналардан фарқи ҳам шунда. Бугунги кунга келиб шаҳар ва туман туғруқхоналарда оналар ва болалар ўлими кузатилиши нотабиий ҳолат сифатида баҳоланади. Бундай нохуш воқеалар фақат перинатал марказда кузатилади.\nВоқеа юз берган кунлари Германия Федератив Республикасида ўқишда бўлган директор Л.Ҳамроеванинг айтишича, айнан мана шунинг учун вилоят перинатал марказида койкаларнинг тўлиши 133 фоизга тенг. Гарчи, 2007 йилда ташкил этилган перинатал марказда 190та койкага мўлжалланган. 2018 йил давомида даволанган беморлар сони 16 мингдан ортиқроқни ташкил этади. Уларнинг қарийб 80 фоизи қишлоқ туманларидан келишган.\nХусусан, 2019 йилнинг дастлабки 5 ойида марказда жами туғилган чақалоқларнинг 2,3 фоизи ё ўлик туғилган ёки паталогия туфайли дунёга келиб, кейинчалик вафот этган. Ўтган йилнинг шу даврида бу кўрсаткич 4,9 фоизга тенг бўлган ва бу борада катта муваффақиятга эришилган.\n2019 йил 28 февраль куни Г.К. дунёга келтирган чақалоқ ва шу куни яна бошқа 4 нафар чақалоқнинг нобуд бўлганини перинатал марказ шифокорлари шундай тушунтиришди:\nФақатгина фуқаро Г.К. 28 февраль куни соат 11:30да дунёга келтирган чақалоқ орадан 6 соат ўтгач, 17:40да вафот этади. Бунга сабаб — чақалоқнинг муддатидан аввал (27 ҳафталик) туғилгани, ўпкаси яхши ривожланмагани сабаб қилиб кўрсатилган. Чақалоқларнинг қайд этиш журналида ҳам, реанимация журналида ҳам туғилган чақалоқнинг жинси ўғил, вазни 1330 грамм, бўйи 34 см экани қайд этилган.\nПеринатал марказ директори ўринбосари (воқеалар юз берган ўша кунлари у марказда директор вазифасини бажариб турган) Санжар Суяровнинг айтишича, Г.К. марказга 25 февраль куни қабул қилинган. Бунгача — 19 февраль куни РШТТЁИМнинг Самарқанд филиали шошилинч хирургия бўлимида ўткир кўричак хуружи билан қабул қилинган ва наркоз остида операция қилинган.\n«Гарчи асоратсиз кечган эса-да, операциядан сўнг олти кун ўтиб, муддатидан аввал туғиш хавфи кучайиб, тўлғоқ бошланган. Қорин бўшлиғида наркоз олиб операция ўтказилиши ҳомиладор аёл учун оғир ҳолат ҳисобланади ва бу боланинг муддатидан аввал туғилишига сабабчи бўлувчи омилдир», деди С.Суяров Kun.uz мухбирига.\nАлбатта, туғилишни қайд этиш журналида чақалоқ жинсининг бўялгани, реанимация бўлимига ўтказилган чақалоқлар журналида эса айнан шу чақалоқ жинсининг «маль» (русча — мальчик демоқчи) сифатида қайд этилгани бир қараганда шубҳали кўринмоқда, бироқ перинатал марказ ходимлари бир овоздан жинс аввалбошдан тўғри ёзилганини эътироф этишди. Ва журналда аввал ҳам ўғил чақалоқлар жинси «маль» тарзида ёзилганини топиб беришди.\nКасаллик тарихи билан танишиб кўрайлик, деганимизда бу ҳужжатлар терговчидалигини айтиб, тақдим қила олишмади.\n28 февраль куни перинатал марказда яна 4 нафар чақалоқ дунёдан ўтади. Лекин уларнинг уч нафари 25 февралда дунёга келган, бири эса 26 февралда. Шу куни ўлган чақалоқларнинг барчаси турли патология билан дунёга келишган ва муддатидан аввал туғилишган:\n1. Онаси — Ш.Э. (1988 йилда туғилган). 2-туғруқ. 25 февралда муддатидан аввал 35 ҳафталик ўғил жинсли чақалоқ туғган. Чақалоқ вазни 1900 г, бўйи 42 см. Туғилган чақалоқ ташхиси: Нафас бузилиши синдроми, нафас етишмовчилиги оғир даражаси, туғма юрак нуқсони.\n2. Онаси — М.М. (1994 йилда туғилган). 3-туғруқ. 25 февралда муддатидан аввал 38 ҳафталик қиз жинсли чақалоқ туғган. Чақалоқ вазни 3160 г, бўйи 50 см. Туғилган чақалоқ ташхиси: Ҳомила ичи пневмонияси, марказий нерв тизимининг перинатал зарарланиши, бош мияга қон қуйилиши, ДВС синдроми.\n3. Онаси — Н.Э (1990 йилда туғилган). 4-туғруқ. 25 февралда муддатидан аввал 34 ҳафталик ўғил жинсли чақалоқ туғган. Чақалоқ вазни 2000 г, бўйи 43 см. Туғилган чақалоқ ташхиси: Нафас бузилиш синдроми, нафас етишмовчилиги оғир даражаси.\n4. Онаси — С.Ҳ. (2000 йилда туғилган). 1-туғруқ, 26 февралда муддатидан аввал 30 ҳафталик ўғил жинсли чақалоқ туғган. Чақалоқ вазни 1900 г, бўйи 39 см. Туғилган чақалоқ ташхиси: Кўплаб туғма нуқсон (туғма ихтиоз, туғма юрак нуқсони).\nШу куни вафот этган чақалоқларнинг 4 нафари ўғил жинсли, бири қиз. Вафот этган ўғил чақалоқларнинг вазни бир хил. Ягона қизалоқнинг вазниям, жуссасиям каттароқ.\nБизга тушунтиришларича, перинатал марказда нобуд бўлган чақалоқлар доим ўлим сабаби аниқланиши учун суд-тиббиёт экспертизасидан ўтказилиши, қўпол қилиб айтганда — ёриб кўрилиши керак экан.\nЛекин чақалоқнинг ёриб кўрилишига ҳамма ота-она ҳам кўнавермас экан. Қаршилик қилишга врачларда куч ҳам, ваколат ҳам йўқ. Жумладан, Г.К.нинг дунёга келтирилган чақалоғи нобуд бўлгач, ёриб кўриш учун ўтказилаётганида марказда жанжал кўтарилган. Алал-оқибат далолатнома тузилиб, чақалоқ мурдаси эгаларига бериб юборилган.\nХуллас, Самарқанддаги перинатал марказда яна тушунарсиз ҳолат юз бермоқда. Кимларнингдир эътиборсизлиги туфайли чақалоқнинг жинси ота-онасига нотўғри етказилгани оқибатида мана шундай тушунмовчиликлар рўй берганмикан? Ёки шу куни ўлган чақалоқларнинг тўрт нафари ўғил жинсли бўлгани, уларнинг жуссалари ва вазни қарийб бир хил бўлганидан, чиндан ҳам мурда алмашиб қолгандир?\nМана шундай тушунмовчиликлар бўй кўрсатаверар экан, нафақат Самарқанд, республикамиздаги барча перинатал марказлар ва туғруқхоналардаги журналларда туғилган чақалоқларнинг жинсини рус тилида «муж» ва «жен», айниқса «маль» ўлароқ қисқартириб қайд этилишига ҳам чек қўйиш вақти келмадими?! Шуни ўзбекчалаб «ўғил», «қиз» каби ёзиш ёки «ўғил/мужчина» ва «қиз/женщина» каби тўлиқ ёзиш тартиби жорий қилинишига фурсат етгандир?\nНима бўлганда ҳам мазкур ишга ҳуқуқни муҳофаза қилувчи органлар ўзининг ҳуқуқий баҳосини беради. Айни пайтда мазкур ҳолат юзасидан 2019 йил 4 июнь куни Самарқанд шаҳар ИИО ФМБ ҳузуридаги Тергов бўлими томонидан Ўзбекистон Республикаси Жиноят кодексининг 124-моддаси (Болани алмаштириб қўйиш) билан жиноят иши қўзғатилиб, дастлабки тергов ҳаракатлари олиб борилмоқда. Kun.uz мазкур воқеа нима билан тугашини кузатиб боради.


Ироқда вабо касаллиги авж олмоқда.\n09 май 2021, Тошкент вақти: 03:03\nЖаҳон соғлиқни сақлаш ташкилотининг билдиришича, август ойидан буён Ироқ шимолида 16 минг киши вабога чалинган. Шу вақт ичида 10 фуқаро ҳалок бўлган.\nТашкилот матбуот котибининг айтишича, касаллик аломатлари Ироқ шимолидаги учта вилоятда аниқланган. Айни пайтда касалликнинг авж олиш сабаблари номаълумлигича қолмоқда.